Azərbaycanda 1,5 milyon manata it satılır – FOTO – Turkustan.info\nTurkustan.info Baku.ws-ə istinadən xəbər verir ki, Tibet mastifi cinsi potensial sahiblərinə təklif olunan ən bahalı itdir. Elanlara görə, bu heyvanı almaq istəyən şəxslər yaşından və çəkisindən asılı olaraq 59 min AZN – 1,5 milyon AZN arasında xərc çəkməlidirlər.\nQeyd edək ki, Tibet mastifi dünyanın ən bahalı və qədim it cinslərindən biridir. Tibet mastifi iri köpəklər cinsi molossun “ulu baba”sı hesab olunur. Rəvayətlərə görə, bu itlərdən Buddada və Çingizxanda da varmış. Tibet mastifi qoyunları bəbirdən qorumaq üçün Hindistan, Çin, Nepal və Tibetdə yerli qəbilələr tərəfindən istifadə edilir. Eyni zamanda döyüş iti kimi də istifadə olunub. Tarix boyu müxtəlif dövlətlərin Tibet mastifini döyüş iti olaraq istifadə etdiyi bilinir. Bu itlər tarix boyu insanları qorumaq üçün və ailəyə uyğun bir it kimi istifadə edilmişdir, uşaqlarla çox rahat və mehriban davranır. Çingizxan 30-min nəfərlik bir ordu quraraq ordunun ən önündə Tibet mastiflərindən istifadə etmişdir.\nƏvvəlki Sabah 13 dərəcə isti olacaq\nSonrakı Seçkiyə qatılmayan biznesmenlər – İndi onların oğlu, qardaşı oğlu, kürəkəni namizəddirlər


Qatar Airways növbəti endirim kampaniyasına başlayıb – Sechget Travel Agency |\nQatar Airways-in əla qiymətləri ilə ən asan seçim səyahət edəcəyiniz yeri seçməkdir\nQatar Airways səyahətçilərə inanılmaz endirimlərdən faydalanaraq növbəti səyahətlərini planlamağa səsləyir.\nAviaşirkətin 26 Aprel – 3 May 2017 tarixləri arası davam edəcək Qlobal Endirim Kampaniyası ilə bilet əldə edən dostlar, cütlüklər və ailələr Qatar Airways-in dünya boyunca 150-dən çox istiqamətinə 21 Iyun 2017 tarixinə qədər səyahət edə bilərlər.\nQatar Airways-in Baş Kommersiya Meneceri cənab Ehab Amin demişdir:\n“Biz hava yolu şirkəti olaraq müştərilərimizə səyahət etmək üçün bu qədər geniş seçim verə bildiyimiz üçün çox şadıq. Bu endirim kampaniyamız ilə müştərilərimiz səyahət edəcəkləri növbəti istiqaməti asanlıqla seçə biləcəklər. Müştərilərimiz Qatar Airways-in 150-dən çox istiqaməti arasından istənilən birini seçib, beş ulduzla səyahət edə bilərlər.


Nyu-York meri Bruklində qızılcanın yayılması səbəbindən səhiyyə sahəsində fövqəladə vəziyyət elan edib - AZƏRTAC – Azərbaycan Dövlət İnformasiya Agentliyi\nNyu-York meri Bruklində qızılcanın yayılması səbəbindən səhiyyə sahəsində fövqəladə vəziyyət elan edib\nNyu-York meri Bill de Blazio Bruklində qızılcanın yayılması səbəbindən səhiyyə sahəsində fövqəladə vəziyyət elan edib.\nAZƏRTAC xəbər verir ki, Bruklinin bəzi rayonlarının vaksinləmə almayan hər bir sakini qızılcaya, epidemik parotit və məxmərəyə qarşı növbəti 48 saat ərzində məcburi surətdə peyvənd olunmalıdırlar. Vaksinləmədən imtina edən sakinlər 1000 dollar məbləğində cərimələnəcəklər. Mer Bill de Blazio mətbuat konfransında bəyan edib ki, epidemiya tez bir zamanda aradan qaldırılmalıdır.\nEpidemiya hələ ötən ilin oktyabrında, ieşivanın peyvənd olunmayan şagirdi və ultraortodoksal yəhudi icmasının üzvünün İsraildən bu xəstəliyə yoluxaraq Nyu-Yorka qayıtmasından sonra başlayıb. Bu ilin yanvarında Nyu-York administrasiyası şagirdlərin məcburi qaydada peyvəndlənmədən keçməyəcəkləri təqdirdə bütün ieşivaların bağlanacağı ilə hədələmişdi. Nyu-York Səhiyyə və Psixogigiyena Departamentinin məlumatına görə, ieşivalardan biri hakimiyyət orqanlarının tələbini yerinə yetirməkdən imtina etdiyinə görə, bu tədris müəssisəsində qızılcaya yoluxmaların sayı elə həmin ay 40 faiz artıb. Ümumilikdə, 2018-ci ilin oktyabrından 285 yoluxma halı qeydə alınıb ki, bunların da əksəriyyəti yəhudi icması ilə bağlıdır.\n“Qızılca vaksinləmənin köməyi ilə qarşısı asanlıqla alına bilən təhlükəli, ölümcül xəstəlikdir”, - deyə merin səhiyyə və sosial xidmət məsələləri üzrə müavini Germiniya Palatsio bildirib. Nyu-York Səhiyyə Departamentinin əməkdaşları Uilyamsberqdə yoluxmuş pasiyentlərlə hər hansı kontaktda olması ehtimal edilən hər sakinin peyvəndləmə barədə qeydlərini yoxlamaq istəyirlər. Səhiyyə üzrə komissar Oksiris Barbor tərəfindən imzalanan əmr 11205, 11206, 11221 və 11237 poçt indeksindəki evlərdə “işləyən və ya yaşayan” hər kəsə paylanılıb.\nHakimiyyət orqanları sakinlərdən peyvəndlənmənin zərəri barədə saxta məlumatlara əsaslanaraq, səhv mühakimələrə inanmamağı və vaksinləmə almağı xahiş edirlər.\nAZERTAG.AZ :Nyu-York meri Bruklində qızılcanın yayılması səbəbindən səhiyyə sahəsində fövqəladə vəziyyət elan edib


Zamiq Naxçıvanı belə COŞDURDU - FOTO\n12:23 13 Avqust 2019\nPublika.az xəbər verir ki, sənətçi Saat Meydanında təşkil olunan gecə üçün özəl hazırlaşıb.\nBelə ki, meydanda quraşdırılan səhnənin dekorasiyası, işıqlar və səs avadanlıqları Bakıdan gətirilib. O, pərəstişkarları üçün 1 saat 45 dəqiqə ərzində 20 hitini səsləndirib. Onu səhnədə öz ansamblı və 4 rəqqas müşayiət edib.\nSənətçi konsertdən əvvəl media nümayəndələrinin suallarını cavablandırıb. O, hazırlıq prosesindən danışıb:\n“Heydər Əliyev Sarayındakı özəl konsertimdə repertuara daxil olan bəzi mahnıları yenə səsləndirdim. Daha sonra rəqs qrupları cəlb etdik. Çalışdıq ki, saraydakı konsertin yaxşı tərəfini açıq hava tədbirinə uyğunlaşdıraq. Mahnılarımı canlı ifa etdim. Bir-iki mahnını fonoqram səsləndirdim. Çünki hazırlamağa vaxtımız olmadı. Geyimlər üzərində yenə özüm çalışmışam. Səhnədə istədim ki, ağ və rəngarəngliyin vəhdəti təşkil olunsun”.\nZamiq toy və böyük tədbirlərdə bütün işlərlə özünün maraqlandığını söyləyib:\n“Böyük bir komandamız olsa da, hər şeylə özüm maraqlanıram. Bəzi hallarda axsamalar olur. Özüm o halda məsələyə qarışıram, çatışmazlıqları aradan qaldırıram. Bu zaman əziyyət çəkirəm. Konsert, toyqabağı əsəb keçirirəm. Bir az haldan düşürəm, fikrim başqa yerə yönəlir. Əslində mən bu tədbirlərdə sadəcə ifa haqqında fikirləşməliyəm. Bu, bir az məni yorur, arxaya atır. İstəyərdim ki, daha da böyüyək. Yaxın gələcəkdə yaxşı planlarım var”.\nXəbərin orijinal ünvanı: https://publika.az/news/magazin1/287351.html\nZamiq Naxçıvanı belə COŞDURDU FOTO\n"Aygündən bir də dünyaya gəlməyəcək" - Kazımova özü haqda\n25 Avqust 2019 14:17\n25 Avqust 2019 13:27\n“Qardaşımın o avtomobildən çıxması bir möcüzə oldu” - FOTO\n25 Avqust 2019 12:52\nNadir Qafarzadə: "Həmin qadının başı kəsilməlidir"\n25 Avqust 2019 12:38\n25 Avqust 2019 07:47\n24 Avqust 2019 18:32


Rüstəm İbrahimbəyov üçün filmin sonu... » Karabakhmedia.Az\nTarix:26-05-2018, 16:03 Kateqoriya:Manşet / Yazarlar\nBu film söhbəti ortaya çıxandan 2-3 saat qabaq vaxtilə Rusiyada işləmiş məşhur tibb professoru ilə Rüstəm İbrahimbəyovdan danışmışdıq. Sonda eyni fikri paylaşdıq: Azərbaycanın “vitrin”indəki kinorejissor vaxtını siyasi iddialara xərcləməsəydi, 2-3 azərbaycanlı aktyoru da cəlb etməklə, Azərbaycan tarixi barədə bir kino çəksəydi, daha böyük iş görmüş olardı.\nVə az sonra xəbər yayıldı ki, bəs, Rüstəm İbrahimbəyov kino çəkibmiş, özü də 2015-ci ildə, hətta bir il sonra Moskvadakı “Lyuksor” kinoteatrında premyerası da keçirilibmiş. Sadəcə biz xəbərsiz qalmışıq. Lakin ortaya çıxan qənaət budur ki, İbrahimbəyov ssenari müəllifi olduğu filmi çəkməkdə Azərbaycan tarixində əbədi yer almağı qarşısına məqsəd qoymayıb, heç günün birində Fəxri Xiyabanda, Vətən torpağında dəfn olunmağı da niyyət etməyib. Əks təqdirdə, filmdə azərbaycanlıları “qəddar, vəhşi, yaramaz, mədəniyyətsiz, milli kökləri olmayan adamlar”, erməniləri isə “alicənab, sülhsevər, intellektual, vəhşi türklərin qurbanları” kimi göstərmək istəməzdi. Hətta gürcüyə də qənim kəsilən azərbaycanlı (!) obrazını ortaya çıxarıbmış...\nBir çoxları kimi, mən də bu filmə baxmamışam. Amma yayılan bəzi kadrlardan aydın görünür ki, Rüstəm İbrahimbəyovun Eldar Şengelaya və Fuad İbrahimbəyovla birgə çəkdikləri film azərbaycanlıların aşağılanmasına hesablanıb. Dənizin dadını bilməkdən ötrü bir damcı kifayət etdiyi kimi, “Qafqaz trio”sundakı erməninin “vəhşi” azərbaycanlılar tərəfindən döyülməsi səhnəsini izləmək də filmə münasibət bildirmək üçün kifayətdir. Deməli, bu, “Daş yuxular”ın ruhunda çəkilmiş kinodur, bir zəncirin həlqəsidir. Qarabağ ermənilərinin “biz Azərbaycanın tərkibindən yaşaya bilmərik” iddiasının kino dili ilə təsdiqidir. Xəyanət deyilmi?!\nHeyrətamiz olanı bilirsiniz nərdir? Bu film üç ildir ortadadır, amma Rusiyadakı Azərbaycan diasporunun bir nümayəndəsi ona etiraz etməyib, bir nəfər Rüstəm İbrahimbəyova niyə bu işi tutmusan, məzmunlu irad bildirməyib. Yalnız kinorejissor Ayaz Salayevin məqaləsindən sonra bizlər də nə baş verdiyindən xəbər tutduq. Niyə susublar, nədən çəkiniblər?\nRüstəm İbrahimbəyov da susmuşdu, azərbaycanlıların ən böyük diaspora təşkilatı Ümumrusiya Azərbaycanlıları Konqresi müxtəlif bəhanələrlə ləğv ediləndə. Hətta ondan sonra yeni diaspora təşkilatının təsis olunmasına Rusiyadakı erməni mənşəli məmurlar “qulp” qoymaqda davam edir, İbrahimbəyov yenə də susur. Bir dəfə bu barədə onun mövqeyini soruşdum, dedi diaspora mənə müraciət etməyib. Təsəvvür edin, Azərbaycanın ziyalısı, “Şöhrət” ordenli yazıçısı gözləyirdi ki, azərbaycanlıların haqqının tapdanmasına etiraz etməkdən ötrü kimsə ona müraciət eləsin. Özü də vaxtilə vitse-prezidenti olduğu Konqresin ləğvinə görə.\nİndi maraqlıdır, Rüstəm İbrahimbəyov “Qafqaz triosu”nda azərbaycanlıları aşağılamaqdan ötrü kimdənsə sifarişmi alıb, yoxsa öz ürəyinin səsi ilə bu ssenarini ortaya qoyub?\nBəli, biz “Oskar” mükafatçısı olan yeganə azərbaycanlı rejissordan yeni film(lər) gözləyirdik. Demirəm ki, İbrahimbəyov Xocalı soyqırımı haqqında film çəkməliydi. Bu, inandırıcı da deyildi. Çünki o, yaradıcılığında ermənilərin işğalına, azərbaycanlılara qarşı törədilən soyqırımlara yer ayırmağı məqsədəuyğun saymayıb. Hətta illər öncə ermənilərin Bakını tərk etməsi ilə elitaya da son qoyulduğunu iddia edən yazı yazmışdı…\nRüstəm İbrahimbəyov ömrünün 80-ci ili ərəfəsində həm özünə, həm də Azərbaycana böyük bir hədiyyə edə bilərdi, özündən 21 yaş böyük Cümhuriyyətimizə aid bir film çəkməklə. Əminəm ki, onun belə bir istəyi, ssenarisi olsa, dövlət də dəstək verərdi, Rusiyadakı milyarderlərimiz də. Bu gün Azərbaycan Xalq Cümhuriyyətinin 100 illiyi ilə bağlı dünya ölkələrindən təbrik gəlir Azərbaycan prezidentinə. Azərbaycanlıların “bir millət kimi yetişmədiyini” deyən Rüstəm İbrahimbəyov isə potensialını erməniləri ucaltmağa xərcləyir, “təbrik” əvəzi.\nDemirəm ki, İbrahimbəyovdan Ağdam xarabalıqları, azansız qoyulmuş Şuşa məscidi, 4 ildir girovluqda olan Dilqəm və Şahbazın taleyi haqda film gözləyirdik. Onun baxışı və çevrəsi buna imkan da verməzdi. Amma heç olmasa Bakıda yaşayan 30 min ermənidən, Bakının mərkəzindəki erməni məscidindən bəhs edən kino çəkə bilərdi axı. Bütün dünya bilir ki, biz erməniləri öldürmək istəməmişik, onlara torpağımızda yer vermişik, sonra paytaxt, sonar əyalət vermişik, sonra onlar ilan kimi boğazımıza dolanıb Qarabağı işğal ediblər, indi də deyirlər Naxçıvanı “geri qaytarmalıyıq”. Ermənilər 30 min azərbaycanlını Qarabağda qətlə yetirdikləri halda, biz 30 min Bakı ermənisindən qisas almaq barədə düşünməmişik heç vaxt. Onlar bizi öldürməyə başlayıb, biz yox. Hətta ara-sıra Bakıya gəlib nostaljiyə qapılan ermənilərə də ürəyimiz ağrıyır, “baisin evi yıxılsın” deyib müharibəni də lənətləyirik. Rüstəm İbrahimbəyov bu mənzərəni canlandırmaq, kino dili ilə Azərbaycan həqiqətlərini dünyaya yaymaq əvəzinə, öz millətinə elə böyük pislik etdi, öz əli ilə özünə elə bir zərbə vurdu ki...\nBəlkə də bu, onun sonuncu şansı idi, özü dediyi kimi, “darıxdığı” Bakıya qayıtmaq, burada izdihamlı yubiley mərasimində kürsüdə yer almaq üçün. Amma şansını əldən verdi. Biz unutsaq da, bağışlasaq da, şəhidlərin ruhu onu bağışlamayacaq…Rüstəm İbrahimbəyov bu illərdə çevrəsindəki erməni ziyalıların dünya ermənilərinə, Ermənistana sevgisi və xidmətindən nümunə götürmək, öz xalqını yüksəltmək əvəzinə, onların ermənilərə sevgisini paylaşmağı öyrəndi. Bir erməni rejissor İbrahimbəyov kimi davranmadı, öz millətini aşağılamadı...Daha bundan sonra nə çəkirsə, çəksin, bizimçün fərqi yoxdur, əlindən gələni etdi. Çox təəssüf...


Donald Trampın təbrik məktubundakı siyasi ismarıclar - İki sahil\n05 iyun 2020 16:33 Bütün xəbərlər Haqqımızda Əlaqə\nDonald Trampın təbrik məktubundakı siyasi ismarıclar\nDünya dövlətlərində ciddi narahatlıq, təşviş və qorxu yaratmış koronavirus pandemiyasının inkişaf etmiş dövlətlərə ağır zərbə vurduğu halda, Azərbaycanın daha az itki verməklə ciddi mübarizə aparması beynəlxalq ictimaiyyətin də diqqətindən yayınmayıb. Bu, dünyanın supergücə malik dövləti Amerika Birləşmiş Ştatlarının Prezidenti Donald Trampın 28 May-Respublika Günü münasibətilə Prezident İlham Əliyevə ünvanladığı təbrik məktubunda da vurğulanıb. ABŞ Prezidenti öz məktubunda dünyanı təşvişə salmış koronavirus pandemiyasının tüğyan etdiyi bir vaxtda da Azərbaycanın yanında olduğunu bildirib.\nKoronavirus bəlası dünyanın başı üzərini aldığı bir dövrdə Prezident İlham Əliyev humanist siyasətinə sadiq qalaraq, digər ölkələrə də bu bəladan xilas olmaq üçün öz köməyini əsirgəməyib. Bunu Azərbaycan dövlətinin dünyanın bir sıra ölkələrinə humanitar yardım göndərməsini də təsdiqləyir. Belə çətin dönəmdə Azərbaycan Prezidentinin təşəbbüsü ilə iki mühüm beynəlxalq təşkilatın - Türk Şurası və Qoşulmama Hərəkatının təmas qrupu formatında videokonfrans vasitəsilə zirvə görüşlərini keçirməsi və hər iki tədbirin bütünlüklə COVID-19-la mübarizəyə həsr edilməsi beynəlxalq aləmdə yüksək qiymətləndirilir. Bununla yanaşı, mayın 15-də CISCO şirkətinin təşəbbüsü ilə Azərbaycan Prezidenti İlham Əliyevlə bu şirkətin icraçı vitse-prezidenti və baş maliyyə direktoru xanım Kelli Kramer, vitse-prezidenti Qay Ditrix və CISCO rəhbərliyinin digər nümayəndələri arasında keçirilən videokonfrans da xüsusi qeyd edilməlidir.\nDünya liderləri, aparıcı biznes, maliyyə institutları, ictimai-siyasi xadimlər tərəfindən Azərbaycan Prezidentinin təşəbbüslərinin təqdir olunması və dövlət başçımızın liderlik səylərinin yüksək qiymətləndirilməsi hər birimizdə qürur hissi yaradır. Bütün bunlar onu deməyə əsas verir ki, Azərbaycan yalnız regionda gedən proseslərə deyil, eyni zamanda, beynəlxalq aləmdə baş verən hadisələrə də təsir göstərmək imkanı qazanmışdır.\nABŞ Prezidentinin məktubunda diqqət çəkən məqamlardan biri də Ermənistan -Azərbaycan Dağlıq Qarabağ münaqişəsinin nizamlanması ilə əlaqədardır. Ağ ev rəhbərinin ATƏT-in Minsk qrupunun həmsədr dövləti kimiABŞ-ın münaqişənin sülh yolu ilə həlli üçün bundan sonra da danışıqların aparılmasına dəstək verəcəyini bəyan etməsi onun problemin həllində maraqlı olmasından xəbər verir. Əslində, bu məqam bütün vasitələrlə danışıqlardan boyun qaçırmaq istəyən təcavüzkar Ermənistana ciddi mesajdır. Azərbaycan Prezidenti cənab İlham Əliyev dəfələrlə vurğulayıb ki, bu gün Azərbaycanın yeganə problemi Dağlıq Qarabağ münaqişəsinin hələlik öz ədalətli həllini tapa bilməməsidir. ABŞ Prezidentinin bu məsələni gündəmə gətirməsi Azərbaycan diplomatiyasının uğuru sayıla bilər.\nD.Trampın bu məktubu bir daha təsdiqlədi ki, ABŞ ölkəmizlə əməkdaşlığın dərinləşməsi üçün imkan yaradacaq bütün addımları alqışlayır və Azərbaycanı nüfuzlu və güclü dövlət kimi qəbul edir. Bu məktub iki dövlət arasındakı münasibətlərin strateji tərəfdaşlıq səviyyəsinin yeni inkişaf mərhələsinə yüksəldiyinin göstəricisi kimi dəyərləndirilir. Həmin sənəddə xüsusi nəzər yetirilməli olan bir vacib məsələ də var. ABŞ Prezidenti Amerika və Azərbaycan xalqlarını “iki böyük xalq” adlandırır. Bu da təsadüfi deyil... Bu, onun nəticəsidir ki, Tramp Azərbaycanı böyük türk xalqının bir hissəsi, dünya sivilizasiyasına böyük tarixi və mədəni töhfələr vermiş bir xalq kimi tanıyır və dəyərləndirir.\nDonald Tramp öz ölkəsinin Azərbaycanla əməkdaşlığının davamlı olmasını arzuladığını bildirib. Azərbaycanın böyük neft yataqlarının dünya enerji bazarına sabitlik gətirdiyini vurğulayan ABŞ Prezidenti qeyd edib ki, Sizin qaz hasilatınız Türkiyə və Avropanın enerji təhlükəsizliyinin təmin edilməsinə töhfə verəcəkdir. Donald Trampın “Enerji layihələrinizin uğurunu möhkəmləndirəcək iqtisadi və hüquqi islahatları davam etdirməyinizi dəstəkləyirəm. Böyük dövlətlərimizin və Qafqaz regionunun daha firavan, dinc və təhlükəsiz olması naminə Sizinlə əməkdaşlıq etmək əzmindəyəm!” fikri ABŞ-ın ölkəmizə verdiyi dəyərin bariz nümunəsidir.\nBütün bunlar onu təsdiqləyir ki, Azərbaycanın beynəlxalq aləmdəki reytinqi xeyli yüksəlib. Belə qlobal əhəmiyyətli məsələlərdə verdiyi töhfələr dünya arenasında layiqincə qiymətləndirilir.


Tatarıstanın dövlət başçısı Ankarada rəsmi səfərdədir | TRT Azerbaycan\nTatarıstanın dövlət ...\nTatarıstanın dövlət başçısı Ankarada rəsmi səfərdədir\nTatarıstanın dövlət başçısı Rüstəm Minnixanov Ankaraya rəsmi səfər etdi.\n26.04.2018 ~ 14.11.2020\nMinnixanov jurnalistlərə müsahibə verərək, səfəri çərçivəsində həm Ankarada, həm də İstanbulda görüşlər keçirəcəyini bildirdi, İstanbulda sabah keçiriləcək Türkiyə-Tatarıstan İş Forumunda yeni əməkdaşlıqlara başlayacaqlarına ümid etdiklərini qeyd etdi.\nMinnixanov Türkiyə iş adamlarının Tatarıstanın ən böyük sərmayəçiləri olduğunu bildirərək: "Bunu ortaq tariximiz, dilimiz və dinimizə də borcluyuq. Beləliklə, dostluğumuz əsrlərlə davam edir" dedi.\nTatarıstanın dövlət başçısı bu gün Tatarıstanda Ana Dili Bayramı olduğunu xatırlatdı və sözünə belə davam etdi: "Ana Dili Bayramımız məşhur şairimiz Abdulla Tukayın xatirəsinə həsr olunub. Hər halda bu, yalnız Tatar xalqının deyil, bütün Türk xalqının bayramıdır. Abdulla Tukayın adına İstanbulda park, Ankarada prospekt var. Bunlara görə Türkiyəyə minnətdarıq".\nEtiketlәr: #Tatarıstanın dövlət başçısı Rüstəm Minnixanov , #Ankara , #rəsmi səfər


İrevan KTMT-den qovulmalidir! – Karasin subut etdi - QEZET.Az\nİrevan KTMT-den qovulmalidir! – Karasin subut etdi\nİrəvan KTMT-dən qovulmalıdır! – Karaşin sübut etdi\nTanınmış qazax yazıçısı və analitik Beket Karaşin Feysbuk səhifəsində Ermənistanın Kollektiv Təhlükəsizlik haqqında müqaviləni və KTMT Nizamnaməsinin əsasnaməsini pozması haqqında faktlar gətirib.\nAxar.az Karaşinin "Ermənistanın KTMT-dən çıxarılması haqqında" adlı araşdırmasını təqdim edir:\n“KTMT-nin üzv ölkələri digər iştirakçılar qarşısında yalnız hüquqlara malik deyil, həm də öhdəlikləri var, eləcə də qurum beynəlxalq qanunlara əsaslanır. Buna görə də Ermənistanın hərbi əməliyyatlarının müqaviləyə və KTMT-nin Nizamnaməsinə uyğun olub-olmadığını nəzərdən keçirək.\nMüqavilənin 1-ci maddəsində bildirilir: “İştirakçı dövlətlər dövlətlərarası münasibətlərdə güc tətbiq etməkdən çəkinmək öhdəliyini təsdiq edirlər…”\nBu öhdəlik 28 il ərzində (müqavilənin imzalandığı andan) Ermənistan tərəfinin nəinki hədə-qorxu, həm də Azərbaycan ərazilərinin atəşə tutulması, müxtəlif növ hərbi təxribatları, terror aktları şəklində daim pozulur.\nGəncənin və Azərbaycanın digər dinc şəhərlərinin atəşə tutulması hərbi təcavüzün, dinc sakinlərin qətlə yetirilməsinin, dövlət terrorizminin birbaşa sübutudur.\nErmənistan yalnız müqaviləni deyil, KTMT Nizamnaməsinin 3-cü və 4-cü maddələrini pozub. 3-cü maddədə yazılıb: "Təşkilatın məqsədi sülhün, beynəlxalq və regional təhlükəsizliyin və sabitliyin möhkəmləndirilməsidir".\n4-cü maddə isə aşağıdakı sözlərdən ibarətdir: "Təşkilat beynəlxalq hüququn qəbul edilmiş prinsiplərinə əsaslanan ədalətli, demokratik dünya nizamının formalaşmasına yardım edir…”\nBeləliklə, Ermənistan KTMT-nin hüquqi göstərişlərini pozaraq, beynəlxalq hüquq prinsiplərini təkzib edərək, təhlükəsizliyin və regional sülhün qorunması məqsədilə formalaşmış təşkilatın mövcudluğunu tamamilə gözdən salır! Bundan başqa, o, təcavüzkar olaraq yalan informasiya axını vasitəsilə bu təşkilatı Zaqafqaziyadakı qanlı münaqişəyə sürükləməyə çalışır.\nKTMT-nin digər iştirakçıları vəziyyəti obyektiv şəkildə qiymətləndirib, müqavilənin və onun nizamnaməsinin bütün müddəalarına əməl edərək, hələ ki, erməni tərəfinin təxribatlarına uymurlar. Bu müqavilənin bütün iştirakçıları anlayır ki, Ermənistana heç kəs hücum etmir. O öz ərazisini müdafiə etməyib, əvvəlkitək özgə torpaqlarında ədalətsiz, təcavüzkar, işğalçı müharibə aparır, halbuki Azərbaycan üçün bu, ədalətli Vətən müharibəsidir.\nBütün bunlara baxmayaraq, ermənilər dəhşətli isteriyada müqavilənin digər iştirakçılarını, ilk növbədə Rusiyanı xəyanətdə ittiham edir. Onların bu isteriyası Rusiya bayraqlarının yandırılması, müqavilənin müddəalarının yanlış şərhi ilə davam edir. Lakin müqavilənin bütün sənədləri göstərir ki, KTMT iştirakçı dövlət təcavüzkar, terror keçirən və qonşu dövlətin dinc ərazilərini atəşə tutan üzvünü müdafiə etməyə borclu deyil. Bundan əlavə, bu müqavilənin hüquqi əsasları hər hansı iştirakçının hüquqi normaları yerinə yetirmədiyi təqdirdə cəzalandırılmasını nəzərdə tutur.\nTəşkilat Nizamnaməsinin 20-ci maddəsində deyilir: “Üzv dövlət bu Nizamnamənin müddəalarını, Şuranın qərarlarını və onların icrası üçün təşkilatın digər orqanlarının qəbul etdiyi qərarları yerinə yetirmədikdə Şura onun təşkilat orqanlarının fəaliyyətində iştirakını dayandıra bilər. Üzv dövlət həmin öhdəlikləri yerinə yetirmədikdə Şura onun təşkilatdan çıxarılması barədə qərar qəbul edə bilər. Bu məsələlərə dair qərarlar sözügedən ölkənin səsi nəzərə alınmadan qəbul edilir”.\nBuna görə də hər hansı iştirakçı ölkənin Ermənistanın KTMT-dən xaric edilməsinə dair KTMT üzvlərini təcili toplantıya çağıra bilər…\nBu aktual qərarı yalnız iştirakçı dövlətlərin nümayəndələri deyil, həm də bu ölkələrin ictimaiyyəti tələb etməlidir. İdeyanın və bu məqalənin müəllifi olaraq, hüquqşünaslardan məsələnin hüquq çərçivəsində işlənməsini və onun tətbiq statusuna keçirilməsini xahiş etmək istərdim”.


Kamal Abdulla Pakistanın Azərbaycandakı səfiri ilə görüşüb\n35919 | 2021-03-09 17:55:18\nAzərbaycan Dillər Universitetinin (ADU) rektoru, akademik Kamal Abdulla Pakistanın Azərbaycandakı fövqəladə və səlahiyyətli səfiri Bilal Hayee ilə görüşüb. Rektor səfiri rəhbərlik etdiyi ali təhsil ocağında görməkdən məmnun olduğunu deyib. Kamal Abdulla bildirib ki, Azərbaycanda Pakistana böyük sevgi və hörmət var: “Vətən Müharibəsində Pakistanın Azərbaycana olan mənəvi dəstəyi bizim üçün çox qiymətlidir və mən universitetimizin kollektivi adından sizə təşəkkürümü bildirirəm. Sizin gəlişinizlə Pakistan universitetləri ilə əlaqələrimizin güclənəcəyinə ümid edirəm. Bizim dil, ədəbiyyat və digər istiqamətlərdə maraqlı layihələrimiz var. Mənə elə gəlir, biz Pakistandakı ali təhsil ocaqları ilə əməkdaşlıq etsək, bu, hər iki tərəf üçün çox maraqlı və faydalı olacaq”.\nRektor daha sonra ADU-da fəaliyyət göstərən dil və mədəniyyət mərkəzləri haqqında məlumat verib. Universitetdə 20-dən çox ölkənin dil və mədəniyyət mərkəzinin uğurlu işindən danışan Kamal Abdulla qeyd edib ki, universitetdə Pakistan dil və mədəniyyət mərkəzinin açılması planlaşdırılır: “Mərkəzin açılışı bizə bir çox istiqamətlərdə yeni perspektivlər açacaq. Elmi əməkdaşlıq, tələbə mübadiləsi və başqa mühüm istiqamətlər qarşımızda duran əsas perspektivlərdir. Düşünürəm ki, bu mərkəz Pakistanın Azərbaycanda ilk mədəni məkanı olacaq”.\nO, daha sonra Bilal Hayeenə ADU-da fəaliyyət göstərən “Səfir saatı” layihəsi haqqında məlumat verib və ənənəvi dərslərin bərpasından sonra diplomatı tələbələrlə görüşə dəvət edib.\nBilal Hayee görüş təklifinə görə ADU-nun rektoruna təşəkkürünü bildirib və “Səfir saatı” layihəsində çıxış etməyi səbirsizliklə gözlədiyini deyib: “Azərbaycan Dillər Universitetində olmaq mənim üçün çox xoşdur. Qarşıdan Novruz bayramı gəlir. Fürsətdən istifadə edib sizi və kollektivinizi təbrik edirəm. Biz müəllimlərə çox böyük hörmətlə yanaşırıq. Onlara ata kimi baxırıq. Çünki onlar bizə doğru yol göstərirlər. Mənə bir pakistanlı müəllim zəng etdi ki, Azərbaycanda Pakistan mədəniyyət mərkəzini açmaq lazımdır. İndi isə siz dediniz ki, bu işi planlaşıdırırsınız. Bir müəllim təklif etdi, sizin simanızda başqa müəllim isə bu istiqamətdə bizə kömək edir. Mən çox şadam və bu məni hədsiz sevindirir. Azərbaycanla Pakistan arasında siyasi münasibətlər çox yüksək səviyyədədir. Əminəm ki, Azərbaycan Dillər Universitetində urdu dilinin tədrisi bizim xalqları bir-birinə daha da yaxınlaşdıracaq. Mərkəzin ilk urdu dili müəllimi mən özüm olacağam”.\nGörüşdə ADU-nun elmi işlər üzrə prorektoru, professor Novruz Məmmədov və beynəlxalq əlaqələr üzrə prorektoru, professor Jalə Qəribova müxtəlif istiqamətlərdə universitetlərarası əməkdaşlıqla bağlı fikirlərini bölüşüblər.\nDaha sonra səfir təhsil ocağında fəaliyyət göstərən dil və mədəniyyət mərkəzləri ilə tanış olub.


Milli Onkologiya Mərkəzində ll Bakı Endoskopik Forumu keçirilib VİDEO - AZƏRTAC – Azərbaycan Dövlət İnformasiya Agentliyi\nMilli Onkologiya Mərkəzində ll Bakı Endoskopik Forumu keçirilib VİDEO\nOktyabrın 6-da Milli Onkologiya Mərkəzində (MOM) erkən diaqnostika və az invaziv müalicə metodları sahəsində ixtisaslaşmış dünya şöhrətli “Olympus” konserni ilə birgə ll Bakı Endoskopik Forumu keçirilib.\nAZƏRTAC xəbər verir ki, forumda Azərbaycanın tanınmış həkim-qastroenteroloqları, onkoloqları, cərrahlar və pediatrları iştirak ediblər.\nForumu giriş sözü ilə açan MOM-un baş həkimi Azad Kərimli mərkəzin fəaliyyəti ilə bağlı tədbir iştirakçılarına məlumat verib. O, dünyanın ən tanınmış onkoloji mərkəzləri ilə elmi tədqiqatlar, kadr mübadiləsi və yeni innovasiyaların tətbiqi sahəsində geniş əməkdaşlıq əlaqələrinə malik MOM-un məhz dövlətin daimi diqqət və qayğısı nəticəsində Cənubi Qafqazın ən qabaqcıl elm və şəfa məbədinə çevrildiyini vurğulayıb.\nTədbirdə Gürcüstanın, Rusiyanın, Ukraynanın, həmçinin Azərbaycan Milli Onkologiya Mərkəzinin aparıcı həkimlərinin məruzələri dinlənilib və elmi fikir mübadiləsi aparılıb.\nForumda MOM-un əməkdaşları Gülüstan Babayeva “Bağırsağın iltihabi xəstəliklərinin diaqnostikasında EUS–un rolu”, Həcər Həsənova “Milli Onkologiya Mərkəzində uşaq endoskopiyası”, Nigar Əliyeva “Uşaqlıq boynu xərçənginə görə radioterapiya almış xəstələrdə radiasion proktosiqmoiditlərin diaqnostikası və müalicəsi”, Ruslan Məmmədov “Mədə xərçənginin diaqnostikasında EUS-un rolu”, Moskva Kliniki Elmi Mərkəzinin dosenti İvan Nedoluşka “Endoskpistlər üçün yeni elektrocərrahiyyənin imkanları. ESG-300”, Tbilisi şəhər “Mediclub“ xəstəxanasının endoskopiya şöbəsinin rəhbəri İlya Laşki “Kolorektal yenitörəmələrin diaqnostika və müalicəsində müasir üsullar” mövzusunda, həmçinin Ukraynanın Kiyev şəhərinin “Oberiq“ Universal Xəstəxanasının endoskopiya və mənfəzadaxili cərrahiyyə şöbəsinin rəhbəri Vladislav Yakovenko məruzə ilə çıxış edib.\nTədbirin gedişində bu həkimlərin bir hissəsinin etdiyi endoskopik əməliyyatlar əməliyyat otağından iclas zalına canlı yayımlanıb.\nForumun bu bölümündə ustad dərsləri (master-klass) böyük maraq doğurub. V.Yakovenkonun mədənin submukozal törəməsinin ESD üsulu ilə kəsilib götürülməsinə aid xəstə üzərində əməliyyatı, MOM-un həkimi H.Həsənovanın əməliyyat otağından azyaşlı üzərində polipektomiya əməliyyatı, mərkəzin digər həkimi R.Məmmədovun xəstə üzərində öd yollarının stentləşməsi əməliyyatı birbaşa forum iştirakçılarına nümayiş etdirilib.\nQeyd edək ki, bu tədbir Azərbaycanda ikinci ildir keçirilir. Ötən ilin fevral ayında mərkəzdə uğurla təşkil edilmiş I Bakı Endoskopik Forumu nəinki ölkəmizdə, hətta onun hüdudlarından uzaqlarda da böyük marağa səbəb olmuşdu.\nForumun sonunda iştirakçı həkimlərə müvafiq sertifikatlar təqdim edilib.\nAZERTAG.AZ :Milli Onkologiya Mərkəzində ll Bakı Endoskopik Forumu keçirilib VİDEO


“Əsl kişi məndən güclü olmalıdır” - Nigar Camal - Azinforum.az İnformasiya Portalı\nAna səhifə / “Əsl kişi məndən güclü olmalıdır” – Nigar Camal\n“Əsl kişi məndən güclü olmalıdır” – Nigar Camal\n“Bir həftə İngiltərədə, bir həftə Bakıda qalıram. Son vaxtlar işimin çoxluğundan bura tez-tez gəlirəm. Bura birdəfəlik köçə bilmərəm, uşaqlarım orada məktəbə gedir. Bəlkə 8 ildən sonra birdəfəlik bura köçə bilərəm”.\nBu sözləri ”Eurovision 2011”-in qalibi Nigar Camal ”Lider maqazin”ə açıqlamasında deyib.\nMüğənni bəyəndiyi kişi tipindən danışıb: ”İndi xoşbəxtəm. Ailəli olanda həyatımda hər şey düz keçirdi deyə bilmərəm. Boşanma səbəbim çox şəxsidir, keçmişdə qalsın. Çox xoşbəxtəm ki, yanımda iki qızım var. Hər qadının övladları olanda xoşbəxt olur. Həyatımda sevgi yoxdur, özümü rahat hiss edirəm. Hər bir qadının tək olmaq istəmədiyi məqam olur. Mənim üçün önəmli sevəcəyim insanın hörmətidir və mənimlə dost olmasıdır. Əsl kişi görünüşlü, məndən güclü olmalıdır. Əsas da uşaq olmasın”.\nÖncəki Birinci xüsusi şöbəyə rəis təyin olunub\nNövbəti Bakıda sahibsiz itlərin sahibləndikləri qəsəbə – FOTO


İbrahim Borçalı faciəvi şəkildə ölən oğlunun FOTOSUNU PAYLAŞDI - son xeberler\nTanınmış müğənni İbrahim Borçalı sosial şəbəkə hesabında foto paylaşıb.\nBiG.AZ xəbər verir ki, fotoda müğənninin faciəvi şəkildə itirdiyi oğlu Rəhim yer alıb. İzləyiciləri paylaşımı ürək ağrısı ilə qarşılayıb.\nQeyd edək ki, Rəhim Gürcüstanda dostu ilə birlikdə ağır qəzada dünyasını dəyişib.\nŞou-biznes Baxılıb: 5067 Tarix: 15 may 2021\nAğır əməliyyata girən Ağadadaş Ağayevdən XƏBƏR VAR\nXəbər verdiyimiz kimi, Xalq artisti Ağadadaş Ağayev bu gün əməmliyyat olunacaq.. . Sonxeber.az xəbər verir ki, müğənni sosial şəbəkədə xəstəxanadan görüntüsünü yayımlayıb.. . A.Ağayev əməliyyata girdiyini bildirib. "Rəbbim sizləri qorusun. Xəstələrimizə şəfa, dərdlərimizə dərman olsun. Dualarını\n"Möhtəşəm yüz il" serialı ilə məşhurlaşan türkiyəli aktrisa Məryəm Üzərli yeni layihədə yer alacaq.. . Sonxeber.az Axşam.az-a istinadən xəbər verir ki, aktrisa 4 illik fasilədən sonra serialda rol alacaq. Ekran işi "Exxen" platformasında yayımlanacaq.. . Qeyd edək ki, sonuncu dəf\nXalq artisti Niyaməddin Musayev koronavirusdan sağalıb.. . Sonxeber.az xəbər verir ki, müğənni ötən gün "Bizimləsən" proqramına qatılıb. 20 gün xəstəxanada yatan Musayev özünü yaxşı hiss etdiyini bildirib.. . Qeyd edək ki, Covid-19-a yoluxan müğənni əvvəl evdə müalicə aldığını, sonra ailəsini


Nazirlik qanunsuz balıq ovlayan şəxslərə qarşı reyd keçirib - Report.az\nNazirlik qanunsuz balıq ovlayan şəxslərə qarşı reyd keçirib\nNövbəti reyd keçirilib 3 İyul, 2018 15:49\nBakı. 3 iyul. REPORT.AZ/ Ekologiya və Təbii Sərvətlər Nazirliyinin Su Hövzələrində Bioloji Resursların Artırılması və Mühafizəsi Departamentinin əməkdaşları tərəfindən balıq və digər su bioresurslarının mühafizəsi məqsədilə növbəti reyd keçirilib.\nNazirliyin Mətbuat xidmətindən "Report"a verilən məlumata görə, Xəzər dənizinin Kürdəxanı qəsəbəsi istiqamətində keçirilən reyd zamanı qanunsuz balıq ovu edən şəxs saxlanılıb. Qanun pozucusu Xaçmaz rayon sakini İlyas Teyyubovdan 38 külmə balığı, 1 taxta qayıq, 2 sintetik tor götürülüb və barəsində balıq ehtiyatlarına vurulan ziyana görə 418 manat məbləğində iddia qaldırılıb.\nMingəçevir su anbarının Yevlax rayonu Kasa adlanan ərazisində keçirilən reyd zamanı qanunsuz balıq ovu edən şəxslər saxlanılıb. Qanun pozucuları Mingəçevir şəhər sakinləri Əli Əzizov və Murad Yusubovdan 180 şahmayı və 42 sıf balığı, 2 asma mühərrikli qayıq, 2 sintetik saplı tor götürülüb və barələrində balıq ehtiyatlarına vurulan ziyana görə, ümumilikdə, 7326 manat məbləğində iddia qaldırılıb.


Parkda gecələyən azyaşlı qardaşlar - "Biz buraya polis maşınında qonaq gəlmişik" » Regionxeberleri.com\nRegionxeberleri.com » Cəmiyyət » Parkda gecələyən azyaşlı qardaşlar - "Biz buraya polis maşınında qonaq gəlmişik"\nTəmiz Dünya Qadınlara Yardım İctimai Birliyinin məişət zorakılığı qurbanları üçün inşa etdiyi sığınacaq əsasən qadınlar üçün nəzərdə tutulsa da, buranın sakinlərinin çoxu uşaqlardır. Zorakılığa məruz qalmış anaları ilə birgə bu sığınacağa gələn uşaqların əksəriyyəti artıq bu məkanın daimi sakinlərinə çevrilib. Onlar uşaq bağçasında olduğu kimi, burada yatır, yemək yeyir, həm də təhsil alır...\nBiz sığınacağa çatanda onların çoxu yataq otaqlarında idi. Amma səs-küylərindən oyaq olduqları, hətta oynadıqları eşidilirdi. Sığınacağın üçüncü mərtəbəsinə qalxanda pilləkən boyu dağınıq vəziyyətdə olan uşaq ayaqqabıları ilə qarşılaşırıq. Bizi müşayiət edən Təmiz Dünya Qadınlara Yardım İctimai Birliyinin sədri Mehriban Zeynalova sığınacağının kiçik sakinlərinin hələ körpə ikən çox ağır həyat yolu keçdiklərini söyləyir.\nOnun sözlərinə görə, sığınacağa gələn uşaqlar arasında erkən ana olanlar, hətta zorakılığa məruz qalanlar belə var.\nSputnik Azərbaycan körpə ikən sığınacağa pənah gətirən uşaqlardan hazırladığı reportajı təqdim edir.\nİlk həmsöhbətimiz iki azyaşlı qardaşdır. Valideynləri məcburi köçkün olan Səidlə Mübariz (adları şərtidir) iki aydır ki, bu sığınacaqdadırlar. 5 yaşlı qardaşlar analarının onlara şokolad almağa getdiyini söyləyirlər. Səidlə Mübariz sığınacağa qonaq gəldiklərini zənn edirlər: "Biz buraya qonaq gəlmişik. Anam deyir ki, tezliklə evimizə gedəcəyik. Amma biz evimizə qayıtmaq istəmirik".\nSəid və Mübariz bunu atalarının evin pəncərələrini qırmağı, analarını tez-tez döyməyi ilə izah edirlər: "Atamız anamızı döyəndə bizi də qışqırdığımıza, ağladığımıza görə vururdu. Biz buraya polis maşınında qonaq gəlmişik".\nM.Zeynalova sığınacaqda qalanların əksəriyyətinin polis vasitəsilə gətirildiyini təsdiqləyir. Onun sözlərinə görə, Səidlə Mübariz rayonlardan birində yaşayıblar. Onlar iki ay öncə valideynləri ilə gecə parkda gecələdikləri üçün polis onları sığınacağa gətirib: "Polislər parklarda gecələyən, getməyə heç bir yeri olmayan qadınları uşaqları ilə birgə bizim sığınacağa yerləşdirirlər. Bu qardaşlar da anaları ilə birgə parkdan buraya gətiriliblər. Hazırda anası onların sənədlərinin hazırlanması üçün ASAN Xidmət mərkəzinə gedib".\nM.Zeynalova zorakılıq olan ailələrdə uşaqların da əksər hallarda şiddətə məruz qaldığını söyləyir. Birlik sədri deyir ki, ailələrdəki zorakılıq uşaqlardan yan keçmir.\nBirlik sədri qeyd edib ki, bu il sığınacağa daxil olanların 22-si yeniyetmədir. Sığınacaq sakinlərindən 201-i qadın, 216-sı isə uşaqdır. Onun sözlərinə görə, 17 uşaq sığınacağa valideynsiz daxil olub. Onlar sığınacağa müxtəlif polis bölmələrindən gətiriliblər. Sığınacağa daxil olanlardan ikisi erkən nikaha daxil olan 13 yaşlı qızlardır. Onlar artıq dünyaya övlad da gətiriblər".\nM.Zeynalova bildirir ki, hazırda sığınacaqda oxumaq-yazmaq bilməyən uşaqlar var: "Burada ümumiyyətlə təhsil almayan uşaqlar da var. Hazırda onları təhsilə cəlb etmək mümkün deyil. Çünki sığınacağa sığınan uşaqlar arasında heç bir sənədi olmayan uşaqlar da var".\nHazırda onların sənədlərinin hazırlanması istiqamətində iş aparılır: "Bu müəyyən qədər vaxt aparan işdir. Çünki sığınacağa gələn uşaqların əksəriyyəti rəsmi nikah olmadan doğulan uşaqlardır. Onların atalığının müəyyən olunması və sənədlərinin hazırlanması vaxt aparır".\nOdur ki, belə uşaqlara sığınacağın pedaqoqu tərəfindən dərslər keçirilir ki, onlar təhsildən tam kənarda qalmasınlar.\n9 yaşlı Amidlə (adı şərtidir) elə sinif otağında rastlaşırıq. Amid də sığınacağa yeni gələndə təhsildən kənarda qalsa da, artıq 4-cü sinfə gedir. Uşaq sığınacaqda yaşamağının səbəbini atasının onları sevməməsi ilə izah edir: "Atam bizi sevmir. Anamı isə döyür. Biz ona görə daha burada yaşayırıq".\nKiçik həmsöhbətimiz burada özünə dostlar tapsa da, məhəllə uşaqları, dostları və sinif yoldaşları üçün çox darıxdığını söyləyir. Onun sözlərinə görə, anası evdə daha çox incidildiyi üçün geri qayıtmaq istəmir: "Atam anamı döyməsə, evimizə geri qayıtmaq istəyərəm. Amma anam orada ağlayır deyə evimizə qayıtmaq istəmirəm".\nAmid gələcəkdə təhsilini ilk qədəmlərini qoyduğu məktəbdə davam etdirmək arzusundadır. Amma M.Zeynalova bunun mümkünsüz olduğunu söyləyir. Bildirir ki, uşaqların öz oxuduqları məktəbdə təhsilə davam etməsi mümkünsüzdür. Çünki onların yerləşdirildiyi sığınacağın yeri gizli saxlanılır: "Dəfələrlə olub ki, zorakılıq göstərən kişilər buraya da hücum ediblər. Onlar polisin müdaxiləsindən sonra buradan uzaqlaşdırılıblar. Ona görə uşaqlar əvvəl təhsil aldıqları məktəbə yox, başqa məktəblərə yerləşdirilirlər".\nSığınacaqda məskunlaşan uşaqların əsas problemlərindən biri ərazidə ümumtəhsil müəssisəsinin olmamasıdır. Bu səbəbdən də valideynləri onları uzaqda yerləşən məktəblərə aparıb-gətirməli olurlar. Sığınacağın yolunun abad olmaması isə onların bu çətinliyini daha da artırır. Bir sözlə, sığınacağa yerləşmək buradakı uşaqları doğmalarının şiddətindən, qışda soyuqda, yayda isə istidən qoruyur. Həyatın digər çətinlikləri isə onların hələ bərkiməyən çiyinlərinin üzərindədir...\n"Bəzi ailələrdə qadına əmlak kimi baxırlar.... - Bu, uzun illərdir dəyişmir"\nÇöldən evə daşıdığımız gərginlik: - Karantin günlərində məişət zorakılığı halları artır


Sabuncu rayonu, Mastaga qesebesi 293 sayli mektebin yani 3 otaq , Sabunçu rayonu Həyət evi satisi\nSabuncu rayonu, Mastaga qesebesi 293 sayli mektebin yani 3 otaq , Sabunçu rayonu\nElan nömrəsi: 422415\nTecili!! Mastagada 3 otaqli,təmirli,hər cür şəraiti olan heyet evi satilir\nMastaga qesebesinde temirli, suyu, qazi, isigi,telefon xetti,internet, kombi sistemi, krosnosu,resotkalari olan yasayis ucun yaxsi seraitli 40000 manata 2 sotun icinde heyet evi satilir. Yoldan yuz metir mesafesi var 293.sayili mektebin yaninda iki sotun icinde 3.otaq: iki yataq otagi, bir qonaq otagi,bir zal ve metbexti. qiymeti 40000.azn.Senedi Icra serancamidir. Senedler kupca almaq ucun hazir veziyyetdedir.Evi alanin adina kecirmek mumkun olacaq. Real aliciya qiymetde endirim olacaq.Alıcıyla razılaşma yolu ilə qonaq otağında bezi esyalar ve yataq otaginda yataq mebeli qala biler. Ev mektebe, markete ve dayanacaga cox yaxindir.Koroglu metrosuna geden avtobuslarin 189,107,172,131 dayanacagina yaxinda yerlesir.\nMulkiyyetci Elsever 070 664 10 85, 055 976 68 08\nÜnvan: Sabuncu rayonu, Mastaga qesebesi 293 sayli mektebin yani\nBinəqədi rayonu Binəqədi qəsəbəsi məscidin yanı M.Ələkberov döngə 1, 3 otaq\nBalaxanı Fazenda usta baba pirimemmed küçesi, 7 otaq , Sabunçu rayonu\nMurad Mirzeyev, 4 otaq , Sabunçu rayonu\nev alqi satqisi ev elanlari ari sudu kombi ustasi bina az evler samsung galaxy tab 4 teze qiymeti tap.az tecili satilan evler jaluz qapilar tehlukesiz kameralar kombi ustasi kondisioner ustasi kurslar abseron rayonu memmedli kendi goy qursagi memmedli qesebesinde ekonom markete ismet qatibov kucesi 28 memmedli kendi sebail rayonu 2otaqli kiraye evler pioneer 7150 tezbazar.az


Restoranlar cərimələndi - TAM SİYAHI XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nRestoranlar cərimələndi - TAM SİYAHI\nAzərbaycan Qida Təhlükəsizliyi Agentliyi (AQTA) nəzarət tədbirləri çərçivəsində ötən gün ölkə üzrə 445 ictimai iaşə obyektində 749 monitorinq keçirib.\nAQTA-dan verilən məlumata görə, monitorinqlər zamanı 19 müəssisədə qanunvericiliyin tələblərinin kobud şəkildə pozulması faktları aşkar olunub.\nAşkar olunmuş nöqsanlarla bağlı İnzibati Xətalar Məcəlləsinə uyğun olaraq müvafiq tədbirlər görülüb. Uyğunsuzluqlar aşkar edilən ictimai iaşə müəssisələri aşağıdakılardır:\n1. Bakı şəhəri, Nəsimi rayonu, M. Cəfərov 28 ünvanında yerləşən, fiziki şəxs Mehdizadə Mətin Şərlət oğluna məxsus restoran;\n2. Bakı şəhəri, Xətai rayonu, Keçid 823, ev 2A ünvanında yerləşən, fiziki şəxs Nəbiyev Nəbi Ramiz oğluna məxsus kafe;\n3. Bakı şəhəri, Suraxanı rayonu, Yeni Günəşli D massivində yerləşən, fiziki şəxs Hacıyev Ziyadxan Dünyaməddin oğluna məxsus kafe;\n4. Bakı şəhəri, Nizami rayonu, R. Rüstəmov küç., ev 2404 ünvanında yerləşən, fiziki şəxs Bayramov Ülvi Ülfət oğluna məxsus restoran;\n5. Bakı şəhəri, Xətai rayonu, Məhəmməd Hadi küçəsi ilə Sarayevo küçəsinin kəsişməsində yerləşən, fiziki şəxs Babaşov Şöhrət Adışirin oğluna məxsus restoran;\n6. Bakı şəhəri, Nərimanov rayonu, Ziya Bünyadov küç., ev 64/68 ünvanında yerləşən, fiziki şəxs Mirzəzadə Məsum Fikrət oğluna məxsus pub;\n7. Bakı şəhəri, Yasamal rayonu, M. Muxtarov 179 ünvanında yerləşən, fiziki şəxs Cəbizadə Emin Azad oğluna məxsus kafe;\n8. Bakı şəhəri, Sabunçu rayonu, M. Fətəliyev 72 ünvanında yerləşən, fiziki şəxs Fərəcov İlkin İmran oğluna məxsus çay evi;\n9. Bakı şəhəri, Nizami rayonu, Elşən Süleymanov küç., ev 74c ünvanında yerləşən, hüquqi şəxs "Rea Group "MMC-yə məxsus "Chaila" restoranı;\n10. Bakı şəhəri, Nəsimi rayonu, Füzuli küç., ev 79 ünvanında yerləşən, fiziki şəxs Mədinəyev Elnur Ziyəddin oğluna məxsus "Başkent" restoranı;\n11. Bakı şəhəri, Binəqədi rayonu, M. Rəsulzadə küç., ev 26 f.m ünvanında yerləşən, fiziki şəxs Rasulov Şahin Nadir oğluna məxsus kafe;\n12. Bakı şəhəri, Xəzər rayonu, Zığ şosesi, 22-ci km yaxınlığında yerləşən, hüquqi şəxs "Xəyal Adası" MMC-yə məxsus "Dreamland Golf Club" mehmanxanasının tərkibində fəaliyyət göstərən restoran;\n13. Abşeron rayonu, Bakı-Sumqayıt yolunda yerləşən, fiziki şəxs Rüstəmov Şahmar İsmayıl oğluna məxsus "Nizami" kafesi;\n14. İsmayıllı rayonu, N. Nərimanov küçəsində yerləşən, fiziki şəxs Tapdıqov Bayram Bahadur oğluna məxsus kafe;\n15. Yevlax şəhəri, Cırdaxan kəndində yerləşən, fiziki şəxs Kərimov Həsən Ramiz oğluna məxsus kafe;\n16. Yevlax şəhəri, Gülövşə kəndində yerləşən, fiziki şəxs Ağasıyev Araz Elbrus oğluna məxsus kafe;\n17. Sabirabad rayonu, Minbaşı kəndində yerləşən, fiziki şəxs Mahmudov Pirverdi Nurəhməd oğluna məxsus kafe;\n18. Samux rayonu, Tatlı kəndində yerləşən, fiziki şəxs Məmmədov Coşqun Şubay oğluna məxsus kafe;\n19. Şəmkir rayonu, Əhməd Cavad küçəsində yerləşən, fiziki şəxs Hüseynov Leysan İlqar oğluna məxsus dönər evi.\nVaksinasiyadan keçənlərin sayı açıqlandı- FOTO\nİlkin plastik əməliyyat etdirdi - FOTO\nNeftçala sakinindən narkotik vasitə götürüldü - FOTO\nŞuşada “Xarıbülbül” festivalından sonrakı atəşfəşanlıqdan möhtəşəm görüntülər - VİDEO


Sözlər - H. 4\nSözlər. Hissə 4.\nMüəllif: hulduz (Əlavə edilib: 02.06.2016)\nMüəllif: Qonaq__735580 (Əlavə edilib: 31.05.2016)\nMüəllif: hulduz (Əlavə edilib: 30.05.2016)\nMüəllif: hulduz (Əlavə edilib: 26.05.2016)\nMüəllif: hulduz (Əlavə edilib: 18.05.2016)\nTest ID - 81050\nMüəllif: hulduz (Əlavə edilib: 17.05.2016)\nDost dosta arxa olar.\nDost dostu dar gündə sınayır.\nDüşmənə fürsət vermə, ayıq ol!\nDost arası pak gərək!\nTest ID - 79902\nMüəllif: JudoBaku (Əlavə edilib: 12.05.2016)\nVerilən 5 variantdan dördü arasında əlaqə var. Bu məntiqi əlaqəyə uyğun olmayan sözü tapın\nTest ID - 79941\nMüəllif: NUR24 (Əlavə edilib: 11.05.2016)\nTest ID - 77648\nMüəllif: hulduz (Əlavə edilib: 10.05.2016)


Azərbaycanın güclü dövlətə çevrilməsində elm və təhsilin vacib rolu var - AZƏRTAC – Azərbaycan Dövlət İnformasiya Agentliyi\nAzərbaycanın güclü dövlətə çevrilməsində elm və təhsilin vacib rolu var\nBakı Slavyan Universitetində (BSU) “Azərbaycan və Avropa: Multikulturalizm, tolerantlıq və birgəyaşayışın problemləri və perspektivləri” mövzusunda respublika elmi-praktik konfransının açılışı olub. Konfrans Azərbaycan Respublikasının dövlət müstəqilliyinin bərpasının 25-ci ildönümünə, BSU-nun 70 illik yubileyinə və 2016-cı ilin Azərbaycan Respublikasının Prezidenti tərəfindən “Multikulturalizm ili” elan olunmasına həsr edilib.\nBSU-dan AZƏRTAC-a bildiriblər ki, tədbirdə bu ali təhsil müəssisəsinin rektoru, professor Nurlana Əliyeva müstəqil Azərbaycanın güclü dövlətə çevrilməsində elm və təhsilin vacib rolu olduğunu bildirib. Qeyd olunub ki, dövlətimizin bu istiqamətdəki siyasətinin inkişaf etdirilməsi bilavasitə gənclərin elmi-tədqiqatlara daha çox cəlb edilməsindən asılıdır.\nAzərbaycanın dünya ölkələri ilə daim dostluq, qardaşlıq münasibətində olmasını ümummilli lider Heydər Əliyevin uzaqgörən siyasətinin nəticəsi kimi qiymətləndirən rektor BSU-da hökm sürən tolerant mühitin universitetin beynəlxalq əlaqələrinin inkişafında böyük rol oynadığını vurğulayıb.\nBSU-nun elmi işlər üzrə prorektoru, professor Rafiq Novruzov dövlətimizin gənclərə göstərdiyi diqqət və qayğıdan danışıb.\nBildirilib ki, gənclərimizin elm və təhsilə cəlb olunması dövlətin təhsil siyasətinin əsas istiqamətlərindən biridir.\nBSU-nun Tələbə Elmi Cəmiyyətinin sədri Aygün Mahmudova elmi-praktik konfrans barədə iştirakçılara ətraflı məlumat verib. O qeyd edib ki, konfransda respublikanın 11 ali məktəbi və 4 orta ümumtəhsil müəssisəsini təmsil edən 211 tələbə, magistrant və şagird iştirak edir.\nSonra tədbirdə ali və orta təhsil müəssisələrinin tələbə və şagirdlərinin çıxışları dinlənilib.\nKonfrans işini “Heydər Əliyev və Azərbaycan Respublikasının daxili və xarici siyasəti”, “Heydər Əliyev Azərbaycanda multikulturalizmin banisi kimi”, “Azərbaycan Respublikasının multikulturalizm və tolerantlıq siyasəti”, “Multikulturalizm Azərbaycan dövlətinin həyat tərzi kimi”, “Azərbaycanın ədəbi-ictimai fikrində multikulturalizm ənənələri”, “Təhsil prosesində tolerantlıq və multikulturalizm dəyərləri”, “Azərbaycan və Avropa: multikulturalizmin çoxtərəfli münasibətləri və modelləri”, “Qloballaşan dünyada azərbaycançılıq” mövzusunda səkkiz bölmə üzrə davam etdirib.\nMövzular ətrafında müzakirələr aparılıb, suallar cavablandırılıb.\nKonfransın sonunda fərqlənən şagird, tələbə və magistrantlara sertifikatlar təqdim edilib.\nAZERTAG.AZ :Azərbaycanın güclü dövlətə çevrilməsində elm və təhsilin vacib rolu var


Azərbaycan və Ermənistan xarici işlər nazirləri danışıqları yanvarda davam etdirəcək\nATƏT-in Minsk qrupunun həmsədr ölkələri, Azərbaycanın xarici işlər naziri Elmar Məmmədyarov və Ermənistanın xarici işlər naziri vəzifəsini icra edən Zöhrab Mnatsakanyan Dağlıq Qarabağ münaqişəsinin sülh yolu ilə ədalətli və davamlı həlli istiqamətində işlərin davam etdirilməsinə razılıq verib.\nBu barədə dekabrın 5-də Milanda keçirilən görüşdən sonra ATƏT Xarici İşlər Nazirləri Şurasının iclası çərçivəsində ATƏT-in Minsk qrupunun həmsədr ölkələrinin, Azərbaycanın və Ermənistanın nümayəndə heyətlərinin rəhbərlərinin birgə bəyanatında deyilir.\nHəmsədr ölkələr cəbhə xəttində atəşkəsin pozulması hallarının xeyli azalmasını alqışlayır.\n"Həmsədr ölkələr tərəflərə sentyabrda Düşənbədə keçirilmiş MDB dövlət başçılarının sammitində Azərbaycan və Ermənistan liderləri arasında aparılan danışıqlar çərçivəsində əldə edilən razılaşmaların həyata keçirilməsini davam etdirmək və əhalini sülhə hazırlamaq üçün konkret tədbirlər görmək xahişi ilə müraciət ediblər. Həmsədrlər yaxın gələcəkdə Azərbaycan və Ermənistan liderləri arasında münaqişənin ədalətli və davamlı həlli üçün konkret nəticələrə yönəlmiş intensiv dialoqun bərpa olunacağına ümid etdiklərini bildirib", sənəddə qeyd edilir.\nHəmsədr ölkələr tərəflərə sentyabrda Düşənbədə keçirilmiş MDB dövlət başçılarının sammitində Azərbaycan və Ermənistan liderləri arasında aparılan danışıqlar çərçivəsində əldə edilən razılaşmaların həyata keçirilməsini davam etdirmək və əhalini sülhə hazırlamaq üçün konkret tədbirlər görmək xahişi ilə müraciət ediblər.\nMinsk Qrupunun həmsədrlərinin birgə bəyanatı\nBəyanatda bildirilir ki, Azərbaycanın xarici işlər naziri və Ermənistanın xarici işlər naziri münaqişənin sülh yolu ilə həllinə töhfə vermək və gərginliyin daha da azaldılması üçün intensiv işlərə sadiq olduqlarını təsdiqləyib.\n"Bu məqsədlə və yüksək səviyyəli danışıqlara töhfə vermək üçün onlar 2019-cu ilin əvvəlində də ATƏT-in Minsk qrupunun həmsədrlərinin rəhbərliyi ilə görüşməyə razılaşıb", həmsədrlər qeyd edir.\nGörüşün nəticələrini şərh edən Azərbaycan xarici işlər naziri Elmar Məmmədyarov Ermənistan xarici işlər naziri vəzifəsini icra edən Zohrab Mnatsakanyan ilə baş tutmuş danışıqları mühüm hesab edir.\n"Üç saatadək davam edən görüşdə tərəflərin bir-birlərinin mövqeyini daha yaxşı anlaması baxımından çox mühüm və faydalı danışıqlar aparılıb. Bu formatda danışıqların yaxın gələcəkdə, böyük ehtimal ilə gələn ay davam etdirilməsi razılaşdırılıb", Azərbaycan Xarici Işlər Nazirliyinin mətbuat xidmətinin Məmmədyarova istinadən yaydığı şərhdə deyilir.\nNazirlərin danışıqları ATƏT-in Minsk Qrupunun həmsədrləri İqor Popov (Rusiya), Stefan Viskonti (Fransa) və Endryu Şeferin (ABŞ) iştirakı ilə keçirilib.\nSentyabrın 28-də İlham Əliyev və Nikol Paşinyan arasında MDB Dövlət Başçıları Şurasının Düşənbədə keçirilən görüşündə qeyri-rəsmi görüş olub. Bu görüşdə danışıqlara yeni impuls verib.


Ulu Öndər Heydər Əliyev / Ulu Öndərin Naxçivan sərhəd dəstəsinin əsgər və zabitləri ilə görüşdə çixişi\n(30 oktyabr 1996-cı il)\nMüstəqil Azərbaycan Respublikası öz ərazisinin, sərhədlərinin sahibidir, müstəqil dövlət kimi öz sərhədlərini qorumalıdır və bunun üçün də sərhəd dəstələri, sərhəd qoşunları yaradılmışdır.\nAzərbaycanın tərkib hissəsi olan Naxçıvan Muxtar Respublikasının böyük sərhədi var. Azərbaycan Respublikası, Naxçıvan Muxtar Respublikası bir tərəfdən Ermənistan ərazisi ilə böyük sərhədə malikdir. Eyni zamanda burada Naxçıvan Muxtar Respublikasının qonşu və dost ölkələrlə – İran və Türkiyə ilə böyük sərhədi var. Bu sərhədləri qorumaq üçün sərhəd dəstələri yaradılıb və bunlardan biri də Naxçıvan sərhəd dəstəsidir. Bu sərhəd dəstəsi hələ 1920-ci ildən fəaliyyət göstərən, keçmiş Sovetlər İttifaqına mənsub olan 41 nömrəli Naxçıvan sərhəd dəstəsinin maddi-texniki bazası əsasında yaradılmışdır.\nMən bu sərhəd dəstəsini yaxşı tanıyıram. Gənc ikən, Naxçıvanda oxuyarkən sərhədçilərə çox maraq göstərər və bəzən bu sərhəd dəstəsinin ayrı-ayrı hissələrinə gedərdim. Sonra Azərbaycanın rəhbəri işləyərkən respublikanın sərhədlərində olanda mütləq sərhəd dəstələrinə baş çəkərdim. Naxçıvan sərhəd dəstəsində də dəfələrlə olmuşdum. Sərhəd dəstəsinin, onun qərargahının məhz burada yerləşməsi və bu binaların tikilməsi, böyük bir şəhərciyin yaranması da o vaxt mənim bilavasitə iştirakımla olmuşdur. Hətta, bu şəhərciyi yaratmaq üçün Azərbaycan Respublikasının büdcəsindən böyük vəsait ayırmışdıq və bu binaların, kompleksin yaranmasına nəinki kömək etmişdik, demək olar, onu özümüz yaratmışdıq.\nAzərbaycan öz müstəqil yolu ilə getməyə başlayanda respublikamızda sərhəd dəstələri yaratmaq zərurəti meydana çıxdı. O cümlədən, burada Azərbaycanın ərazisindən ayrı düşmüş və o illərdə, elə indi də blokada şəraitində yaşayan Naxçıvan Muxtar Respublikasında da bu problemi həll etmək lazım idi. Biz bu problemi həll etdik. Sovetlər İttifaqına mənsub olan sərhəd dəstələri o vaxt, 1992-ci ildə Rusiyanın sərəncamına keçmişdi. Azərbaycanın payını almaq üçün, bu əmlakın müstəqil Azərbaycanın ixtiyarına verilməsi üçün çox cəhdlər göstərilirdi. O vaxt Azərbaycan prezidenti fərman vermişdi ki, sərhəd dəstələrinin əmlakı bölünsün: 50 faizi Rusiya Federasiyasının, 50 faizi isə Azərbaycan Respublikasının sərəncamına verilsin.\nAncaq mən burada bununla razı olmadım. Bilirsiniz ki, o vaxt Naxçıvan Muxtar Respublikası müstəqil siyasət aparırdı və bu da ona görə idi ki, Azərbaycan Respublikasının o zamankı rəhbərliyi ölkənin mənafelərini qorumağa qadir deyildi. Ona görə də burada, Naxçıvanda Azərbaycanın mənafelərini qorumaq üçün müstəqil qərarlar qəbul etmək məcburiyyətində idim. Mən Azərbaycan prezidentinin verdiyi fərmanla razı olmadım, Rusiya Federasiyası ilə danışıqlar apardım və nəhayət, o vaxt burada yerləşmiş, keçmiş Sovetlər İttifaqına mənsub olmuş, sonra Rusiya Federasiyasının sərəncamında olan 41 nömrəli sərhəd dəstəsinin bütün əmlakı – həm bu qərargahda yerləşən, həm də sərhəd boyu zastavalarda, komendaturalarda olan bütün qurğular, silahlar, sursatlar, ləvazimatlar, texnika Naxçıvan Muxtar Respublikasının sərəncamına keçdi.\nBöyük danışıqlardan, gərgin mübarizədən sonra buna nail olmaq mümkün oldu. Xatirimdədir, burada, bax bu meydanda, həmin o ağ binada qərargah rəisinin otağında biz sərhəd dəstəsinin Naxçıvan Muxtar Respublikasına təhvil verilməsi haqqında sənədlər imzaladıq. Beləliklə, bu dəstə son tüfənginə, tapançasına, avtomobilinə qədər Naxçıvan Muxtar Respublikasının, demək, Azərbaycan Respublikasının sərəncamına keçdi. Bu, bizim tariximizdə çox mühüm hadisədir və bu gün fürsətdən istifadə edib bunu yada salıram.\nAncaq ondan sonra bu dəstənin başına bəlalar da gətirdilər. Azərbaycanın o vaxtkı rəhbərliyi bizim iradəmizə zidd olaraq, bu dəstənin başına yaramaz bir adamı qoydu. Burada olan əmlakın çoxunu dağıtdılar, satdılar, pozdular və quruculuq işi əvəzinə, müstəqil Azərbaycanın sərhəd dəstələrinin yaradılması əvəzinə dağıdıcılıq işi getdi, sözün əsl mənasında quldurluq işi getdi.\nBu gün etiraf etməliyəm ki, o vaxt mən burada Naxçıvan Muxtar Respublikasının başçısı olmağıma, şübhəsiz ki, həm burada, həm də bütün Azərbaycanda müəyyən qədər tanınmağıma baxmayaraq, onlar o qədər azğın, yaramaz mövqelər tuturdular ki, mənə də tabe olmur, quldurluqla, cürbəcür yaramaz işlərlə məşğul olurdular. Sağ-salamat, necə deyərlər, son iynəsinə, çöpünə qədər Rusiya Federasiyasının əlindən aldığımız əmlakın, sursatın bir hissəsi, təəssüflər olsun ki, sonra dağıdıldı. Ancaq bu da çox çəkmədi. 1993-cü ildə Azərbaycanda vəziyyət dəyişiləndən, xalq məni Azərbaycanın prezidenti seçəndən sonra mən burada vəziyyəti normallaşdırmaq üçün dərhal sərəncamlar, göstərişlər verdim. Daim bura ilə maraqlanıram, vəziyyəti bilirəm, mənə məlumdur. Bu gün də görürəm ki, Azərbaycanın Naxçıvanda yerləşən sərhəd dəstəsi keçmişdə olduğu səviyyədən də bəlkə yüksəklərə qalxıbdır. Çünki yenə deyirəm, buralarda çox olmuşam. Keçmişdə Sovetlər İttifaqı vaxtında bax, indi durduğum bu yerdə dayanmışam. O vaxtlar Sovetlər İttifaqının əsgərləri, zabitləri ilə görüşmüşəm, bu binaları, zastavaları, komendaturaları gəzmişəm, sərhədi qarış-qarış keçmişəm, hamısını bilirəm. Ona görə də burada nə olmuşdu, biz nəyi aldıq, yəni Azərbaycanın sərəncamına keçirdik, nəyi dağıtdılar, sonra da nəyi bərpa etdik – hamısını bilirəm.\nŞübhəsiz ki, Naxçıvan Muxtar Respublikası Ali Məclisinin sədri Vasif Talıbov burada çox işlər görübdür. Sərhəd dəstəsinin komandiri çox iş görübdür, layiqli, gənc komandirdir. Sizin hamınız – zabit heyəti, şəxsi heyət çox iş görmüş, burada yararlı sərhəd dəstəsi yaratmısınız. Gördüyünüz bu işlərə görə sizə təşəkkür edir və əmin olduğumu bildirmək istəyirəm ki, əldə etdiyiniz nailiyyətləri daha da artıracaq, burada Azərbaycanın sərhəd qoşunlarının böyük bir dəstəsini nümunəvi dəstəyə çevirəcək və respublikamızın sərhədlərini etibarlı müdafiə edəcək, qoruyacaqsınız. Mən buna əminəm. Çünki əminəm ki, hər bir Azərbaycan vətəndaşı yaxşı bilir – Vətənini, torpağını, dövlətini, öz müstəqil Azərbaycanını qorumaq öz ata-anasını qorumaq deməkdir, evini qorumaq deməkdir. Siz şərəfli xidmətdəsiniz və əmin olduğumu bildirmək istəyirəm ki, bunu layiqincə həyata keçirəcəksiniz.\nNaxçıvan Muxtar Respublikasında sərhəd dəstəsinin komandiri daim yüksək rütbəli, polkovnik rütbəsində olubdur. İndi sizin sərhəd dəstəsinin komandiri gəncdir, ancaq qısa müddət ərzində çox işlər görüb, rütbəsi də mayordur. Sərhəd dəstəsinin komandiri bu dəqiqədən polkovnik-leytenant rütbəsi alır. Ümidvaram ki, o, bu mükafata layiqli işi ilə cavab verəcəkdir. Sizə bir daha cansağlığı, işinizdə uğurlar arzulayıram. Sağ olun.\n<<< Azərbaycanın dövlət sərhədlərinin mühafizəsi konsepsiyasının müəllifi\nSərhəd Qoşunlarının yaradılmasının\nbeş illiyində nitqi >>>


Uçan binanın sakinləri Azərbaycan prezidentinə müraciət ediblər\n18 Sentyabr 2007 14:54 (UTC+04:00)\nAzərbaycan, Bakı / Trend , müxbir E.Hüseynli/ Bakı şəhəri, Murtuza Muxtarov küçəsi 185 ünvanında inşa edilən çoxmərtəbəli bina qanuni olub və həmin binadan mənzil alanlara Bakı şəhər İcra Hakimiyyəti order verib, çərşənbə axşamı keçirdikləri mətbuat konfransında bu fikirləri həmin inşa edilən binanın sakinləri səsləndirib.\n"Bina uçmamışdan bir neçə gün öncə bizə mənzillərin orderi təqdim olunub. Bakı şəhər İcra Hakimiyyətinin sərəncamı olmasaydı, bina necə tikilə bilərdi?" - binanın sakini Məhəmməd Ayvazov deyib.\nAvqustun 28-də Murtuza Muxtarov küçəsi 185 ünvanında inşa edilən binanın uçması nəticəsində 25 nəfər ölüb, 4 nəfər isə yaralanıb. Faktla bağlı binanı inşa edən "Mütəfəkkir" firmasının rəhbəri Əli Muradov və firmanın digər 4 icraçısı və Bakı şəhər İcra Hakimiyyətinin Mənzil Təsərrüfat Kooperativ İdarəsinin rəhbəri Akif Məhərrəmov həbs edilib.\nBakı şəhər İcra Hakimiyyətinin başçısı Hacıbala Abutalıbov hadisədən sonra binanın qanunsuz tikildiyini bəyan edib.\nUçan binanın sakinləri deyib ki, əmlaklarının bərpa olunması ilə bağlı bir neçə dövlət qurumuna müraciət olunsa da, heç bir nəticəsi olmayıb. Sakinlər əmlaklarının bərpasına kömək etmək məqsədilə Azərbaycan prezidentinə müraciət ediblər.\nUçan binada 130 ailəyə order verilib.\nBakı şəhər İcra Hakimiyyəti sakinlərin səsləndirdiyi fikirlərə münasibət bildirməyib.


Pəhriz saxlamaq bir o qədər asan deyil. Bunun üçün güclü iradə sahibi olmaq lazımdır. Bu sahədə çətinliyi olanlar pəhriz içkilərindən başlaya bilərlər.\nSadə pəhriz üsullarından biri olan maye qəbulu pəhriz saxlayanlar üçün vacibdir. Pəhriz içkilərinə yağlılığı çox olmayan süd, adi və mineral sular, tərəvəz suları, kofe və çay kimi içkilər daxildir:\nSüdün tərkibində zülal olduğundan toxluq hissini təmin edir və maddələr mübadiləsini sürətləndirməyə faydalııdr. Süddə olan kalsium mineralının nizamlı alınması göbək ətrafında meydana gələn artıq yağlanmalara təsir göstərir.\nTam yağlı südlərə görə daha az kalorisi olan südün tərkibində doymuş yağ və xolesterol var. Gündə 2 stəkan süd içmək sümük sağlamlığına faydalıdırdır.\nYağlılığı çox olmayan süd artıq çəki probleminə kömək edir.\nAdi su: Əvvəla onu qeyd etmək lazımdır ki, su pəhriz üsulları arasında vacib olanıdır. Uzun müddət toxluq hissi ilə bərabər insan orqanizmində maddələr mübadiləsini sürətləndirməyə kömək edir. Onuda qeyd etmək lazımdır ki, bədəndə qeyri-kafi mayenin olması orqanizimdə müxtəlif problemlər yaradır və maddələr mübadiləsini yavaşladır. Qəbizlik probleminin həll yollarından biri olan su, bədənin şişkin olmasının qarşısını alaraq qan dövranının düzgün olmasını təmin edir. Bütün bu müsbət təsirləri ilə yanaşı zəifləmə əsnasında bədənə yığılan zərərli elementlərin bədəndən uzaqlaşdırılmasını təmin edir. Bu baxımdan pəhriz tutarkən gündə ən az 1.5 litr su içmək tələb olunur.\nMineral su: Bu su tərkibində olan minerallar ilə sağlamlığı qorumağa və inkişaf etdirməyə kömək edir. Eyni zamanda çoxlu qida qəbulunda faydalıdr.\nLakin hipertəzyiqi olan xəstələrin mineral sulardan içməsi məsləhət görülmür.\nKalorisi aşağı olan və toxluq hissinə köməkçi olan tərəvəz suları pəhriz saxlayanlar üçün ideal hesab olunur. Tərəvəz suları tərkibində olan vitamin, mineral və antioksidantlarla insan orqanizminə yaxşı təsir göstərir. Bəzi növlərində natrium yüksəkdir. Bu baxımdan hipertəzyiqi olan xəstələrə tərəvəz sularından çoxlu içmək məsləhət görülmür.\nGündə 3-4 fincan kofe içmək konsentrasiyanı gücləndirməklə maddələr mübadiləsini sürətləndirməyə kömək edir. Yüksək xolesterol və hipertəzyiq xəstələrinin gündə 1 fincan kofe içməsi məsləhət görülür.\nYaşıl çay: Tərkibində olan kate maddəsi ilə maddələr mübadiləsini sürətləndirməyə kömək edir və yaşlanmanı gecikdirir. Gündə 2 fincan istifadə etmək lazımdır. Reflüksu və ya hipertəzyiqi olanlar üçün uyğun deyil.\nMeyvə çayları: Bu çayların iştah azaldıcı təsirləri var. Meyvə çayları kalori xərci olmayan içki növüdür. Pəhriz saxlayanlar üçün qida rasionunda olması problem deyil.\nTarix: 21.01.2015 / 17:25 Müəllif: Aziza Baxılıb: 112 Bölmə: Qidalanma və Dieta


Düzgün yuxu vəziyyəti necə olmalıdır? » Anaveusaq.az - İctimai-siyasi, pedogoji jurnal\nAnaveusaq.az » Humanitar » Düzgün yuxu vəziyyəti necə olmalıdır?\nDüzgün yuxu vəziyyəti necə olmalıdır?\nMüəllif: Anaveusaq.az от 12-11-2019, 14:00\nYatmaq asan bir sənət deyil; bunun üçün bütün günü oyaq qalmaq lazımdır.\nGünə enerjili şəkildə başlamağın ən vacib meyarlarından biri də gecə necə yatmağınızdır. Səhər yuxudan duranda belində, boynunda və ya belində yüngül bir ağrı hiss edə bilərsən, bu, səhv yuxu mövqeləri ilə əlaqədar ola bilər. Bəs necə yatmaq lazımdır ki, bunlar baş verməsin?\nMütəxəssislər insan həyatının üçdə bir hissəsinin yuxuda olduğunu diqqətə gətirərək, yatmaq vəziyyətlərinin bel ağrısına səbəb olduğu qənaətinə gəlmişlər.\nFiziki Terapiya və Reabilitasiya Mütəxəssisi Dr. S. Özcan yuxunun sağlamlıq üçün çox əhəmiyyətli olduğunu qeyd edərək, yatmaq formasının, hətta, yuxu keyfiyyəti və miqdarı qədər vacib olduğunu vurğulamışdır.\nDr. Özcana görə, dünya əhalisinin 95 faizi hər gecə eyni mövqedə yatır. Bu da var ki, bədənimizin formaca hər il dəyişməsi də bir həqiqətdir. Bu gün sizə uyğun bir yuxu mövqeyi zaman keçdikcə uyğun olmaya bilər. Onurğa və diskdə minimal yüklənməsini təmin edən bir yatma forması da xorulamağı azaldır. Onurğamız bütövdür, odur ki, bel və boyun onurğası ayrıca nəzərdən keçirilə bilməz. Bel və ya boyun bölgəsində meydana gələn bir problem bədənin hər tərəfində problemlərə səbəb olur. Bel və boyun belin sağlamlığı üçün vacibdir, lakin gün ərzində yalnız duruş və oturma vəziyyətlərinə diqqət yetirmək kifayət deyil. Yuxu vəziyyətimiz və hətta, yataq seçimimiz onurğa sağlamlığımıza çox təsir edir.\nYatma şəkli necə olmalıdır?\nÜzüüstə yatmaq ən təhlükəli yuxu vəziyyətidir. Bu vəziyyətdə yatmaq, onurğa ətrafındakı bağlar və əzələlərin gərginləşməsinə və sinirlərin onurğadan çıxdığı dəliklərin sıxılmasına səbəb olur. Bu yatış vəziyyəti onurğa və diskə bir yük qoyur. Bütün bunlar bel və boyun və yırtıqların əyriliklərinin artması səbəbindən onurğa zədələnmələrinə səbəb olur. Yan üstə yatmaq bel və boyun sağlamlığı üçün idealdır. Ayaqlar qarın tərəfə çəkilməlidir. Bu vəziyyətdə belin təzyiqini azaltmaq üçün dizlər arasında bir yastıq qoyulmalıdır. Bu sayədə onurğa və diskə daha az yük qoyulur və bel ağrısının qarşısını alır. Bundan əlavə xoruldamağı da azaldır.\nBel ağrısının səbəblərindən biri yataqdan tez ayrılmasıdır. Ona görə də yataqda yuxudan oyanarkən oyandıqdan 5 -6 dəqiqə sonra rahatlaşmaq üçün yavaşca\nayaqları və əlləri uzatmaq lazımdır. Əvvəlcə yan üstə dönün, sonra yerinizdən qalxaraq ayaqlarınızı yerə qoyun, yerə pərçimlənsin. Daha sonra qollarınızın köməyilə bədəninizi yatağınızın kənarına şaquli vəzəyyətə gətirin.\nUyğun olmayan çarpayı seçimi bir çox onurğa xəstəliyinə səbəb olmuşdur. Bel ağrısı şikayəti olan xəstələr üçün standart bir yataq forması yoxdur. Hərənin öz bədən quruluşuna, çəkisinə uyğun yataq standartı vardır. Sizin bel ağrınıza kömək edən çarpayı başqasının bel ağrısını gücləndirə bilər. Bu səbəblə deyilir ki, "ən uyğun çarpayı hər xəstənin özünü konfortlu hiss etdiyi çarpayıdır.\nXəstələnən adamın həmişə yatmaq istəməsinin səbəbi açıqlanıb\nYataraq gözəlləşmək, həqiqətən, mümkündür


Sərkisyan “Lazım”ı necə səslədi? » www.PressDent.Info\nSərkisyan “Lazım”ı necə səslədi?\n20-09-2017, 13:21 17487 dəfə baxılıb\nYaxud, işğalçının işğala məruz qalana mesajı\nUzun illərdi aparılan sülh danışıqlarının Qarabağın qara bağının çözülməsinə xidmət etmədiyi aydın görünür. Amma rəsmi təbliğat 25 ildir ki, tərəflər arasındakı bütün görüşləri “növbəti uğur” kimi təqdim edir və hər dəfə qapaqdan “bəxtinizi bir daha sınayın” çıxır. İnsafən, Qarabağı Ermənistana bahalı hədiyyə kimi bağışlayan Rusiya da öz xislətini, məqsədini gizlətmir. Fürsət düşən kimi “biz ermənipərəstik”, “biz erməniləri birmanalı şəkildə dəstəkləyirik” mesajı verirlər. Təbii ki, “Dostluq” ordeni gəzdirən səlahiyyətlilər bu mesajları görməzdən gəlir və sülh danışıqlarının potensialının tükənmədiyini söyləyirlər. Və hər dəfə “Lazım”ın rezervdə olduğunu, əmr verilən kimi hücuma keçəcəyini tirajlayırlar.\nAmma bu dəfə məsələ daha birmənalı şəkil aldı. Ermənistanın prezidenti Sərkisyan BMT tribunasından bülübül kimi cəh-cəh vurmağa başladı. Bəli, Sərkisyan dedi ki, Ermənistan Qarabağ ermənilərinin öz müqəddəratlarını həll etmək istəyini dəstəkləyir. Ermənistan prezidenti onu da bildirdi ki,Dağlıq Qarabağ heç vaxt müstəqil Azərbaycanın bir hissəsi olmayıb və olmayacaq. Hətta iddia etdi ki, DQR indiki statusdan aşağı heç bir statusa layiq deyil.\nTəbii ki, Sərkisyanın bu qədər iddialı danışması “qüdrətli Ermənistan” faktıyla bağlı deyil. Əvvəla, Sərkisyan əmindir ki, arxasında Rusiya boyda atası var və bu ata övladını çiyinlərində saxlayacaq. İkincisi, başa düşür ki, Azərbaycan hakimiyyətinin prioritetləri arasında Qarabağ birinci-ikinci yerləri tutmur. Hökumət bütün gücünü alternativ fikri susdurmağa, hakimiyyət kürsüsünü qorumağa və demokratiyadan qaçışın yeni növlərini tapmağa sərf edir. Digər tərəfdən son dönəmlər baş verənlər də Azərbaycan hökumətini ağır faktlar qarşısında qoyub və hökumətin “nüfuz şarı” boşalmağa başalyıb. Bütün bunlar ümumilkdə Qarabağa yaxınlaşmağa deyil, məsafəni uzatmağa xidmət edir.\nBir sözlə, Sərkisyan işğalçı olduğu halda beynəlxalq tribunadan işğala məruz qalanı ittiham etməkdən çəkinmədi. Eyni zamanda bugünə qədər aparılan və bundan sonra aparılacaq danışıqların da “romantik dilaoq”dan başqa bir şey olmadığını xatırlatdı. Yəni, Elmar Məmmədyarovun substantiv- mubstantiv danışıqlarının da “ölmüş ümid” olduğunu yada saldı.\nAmma ən əsası budur ki, Sərkisyan BMT tribunasından “Lazım”ı səslədi. Açıq şəkildə dedi ki, bir qarış torpaq vermək fikrində deyil və “Lazım”la görüşməyə hazırdı.\nİndi, növbə bizim lazımsız işlərlə məşğul olan komandanındır. Sərkisyanın bu kəskin ifadələrindən sonra hansı əsasla danışıq aparacaqlarını izah etsinlər.\nSərkisyan “İskander” raketlərinə görə Rusiyaya təşəkkür etdi\n800 hektarlıq utanc\nErmənistan daxilində kəskin ziddiyyət yaranıb\nSerj Sərkisyan: “Axı bu, Azərbaycana müharibə elan etməkdir...”\nİndi Rusiyanı tanıdınızmı?\nAzərbaycanın “qara siyahısı”ndakı üçlük\nMəsələ bu qədər sadə və açıqdır...


`Vətən Övladı` Arye Quta təqdim olundu\n`Vətən Övladı` Arye Quta təqdim olundu\n25112 Baxış sayı / 06-07-2018 15:29\nBBMM-in icraçı direktor əvəzi Rəvan Həsənov kitab haqqında məlumat verib. Bildirilib ki, kitabda Azərbaycanda yaşayan yəhudilərin adət-ənənələri, mədəniyyətləri, həyat tərzləri, eləcə də Azərbaycan-İsrail münasibətləri haqqında məqalələr yer alıb.\n“Dədə Qorqud” Milli Fondunun prezidenti Eldar İsmayılov da toplantıda çıxış edərək, dərc edilən kitabın başqa dillərə, o cümlədən erməni dilinə də tərcümə olunmasını təklif etdikdən sonra Fondun Ağsaqqallar Şurasının təklifi ilə milli özünüdərkin təbliğində fərqlənən, Vətənə, xalqa müstəsna xidmətləri ilə seçilən şəxsləri “Vətən Övladı” qızıl ordeni ilə təltif etdiyini xatırladıb. Fondun İdarə Heyətinin qərarı ilə Arye Qut da bu il həmin mükafata layiq görülüb.\n“Dədə Qorqud” Fondunun prezidenti Eldar İsmayılov “Vətən övladı” qızıl ordenini Arye Quta təqdim edib.


Gecə saatlarında keçirilən yoxlamalar zamanı C.Aaronun viza rejimini pozduğu açkar edilib. Amerikalının sənədlərinə baxış keçirilən zaman onun üçün 3 illik vizanın açıldığı üzə çıxıb. O, hər 6 aydan bir ölkəni tərk etməli olsa da, bunu etməyib. Rusiya məhkəməsi C.Aaronun 5 min rubl cərimə edilməsi və ölkəni məcburi tərk etməsi barədə qərar çıxarıb.\nMorganın hesablarına müdaxilədə şübhəli bilinən haker Moskvada həbs edilib


Lenindən Brejnevə qədər infarktsız və iflicsiz - Anastas Mikoyan » Karabakhmedia.Az\nLenindən Brejnevə qədər infarktsız və iflicsiz - Anastas Mikoyan\nTarix:27-11-2017, 01:44 Kateqoriya:Manşet / Araşdırma\nGənclik illərindəki siyasi fəaliyyəti Azərbaycanla sıx bağlı olan erməni kommunist Anastas Mikoyan SSRİ-nin mövcudluğu dövründə bir sıra məsul vəzifələrdə çalışıb. 1964-65-ci illərdə isə Mikoyan SSRİ Ali Soveti Rəyasət Heyətinin sədri kürsüsündə də əyləşməyə müyəssər olub. 55 illik siyasi fəaliyyətində 54 il Mərkəzi Komitənin, 40 il isə Siyasi Büronun üzvü olub. Sovetlər birliyində heç bir siyasətçiyə nəsib olmayan bu göstəricilər bir daha onu sübut edir ki, erməni siyasətçi özünün siyasi mövqelərini möhkəmlətmək üçün hiyləgər və anlaşılmaz addımları ilə istəklərinə nail olmağa bacarıb. Bu “bacarığına” görə Anastas Mikoyan xüsusi status da qazanıb: “Vladimir İliçdən Leonid İliçə qədər infarktsız və iflicsiz”.\nAnastas Mikoyan istər gizli, istərsə də aşıq şəkildə erməni daşnaklarına dəstək olub. Dağlıq Qarabağ Muxtar vilayətinin Ermənistanın tərkibinə verilməsi üçün bu və ya digər yollarla çalışan Mikoyan bu istəyinə nail ola bilməyib.\n1945-ci ildə Mikoyanın qudası olan Ermənistanın birinci katibi Arutyunov Dağlıq Qarabağın Ermənistana verilməsi ilə bağlı Kremlə müraciət edəndə təbii ki, Stalin bu müraciətdə Mikoyanın da əlinin olduğunu hiss edib. Sözsüz ki, Ermənistan rəhbərliyinin müraciəti öz müsbət həllini tapmayıb. Bununla yanaşı, Stalin qurultayda Mikoyanın siyasi fəaliyyətini kəskin və sərt şəkildə tənqid edib.\nAraşdırmaçılar bildrilər ki, həmin illərdə Stalinin Mikoyana qarşı onu Kremldən uzaqlaşdırmaq planı olub. 1953-cü ildə Stalinin ölümü Mikoyanın hələ ondan sonra neçə illər də Kremldə fəaliyyət göstərməyinə səbəb olub.\nHikita Xruşovun hakimiyyəti dövründə də Ermənistan rəhbərliyi Dağlıq Qarabağla bağlı növbəti dəfə Kremlə müraciət ediblər. Bu dəfə Mikoyan açıq şəkildə məsələyə müdaxilə edib və bu haqda Xruşova öz mövqeyini bildirib. Bu hiyləgər oyundan hiddətlənən Xruşov öz fikrini Mikoyana açıq şəkildə bildirib:\n- Anastas İvanoviç siz məni vadar edirsiniz ki, mən Dağlıq Qarabağda yaşayan ermənilərin Ermənistana köçürülməsi haqqında sərəncam imzalayım.\n1937-ci ildəki kütləvi represiyalarda Anastas Mikoyanın “xüsusi” xidmətləri olub. SSRİ-nin əsasən ticarət, təchizat, yeyinti sənayelərinə başçılıq edən Mikoyanın təşəbbüsü və təqdimatı ilə yüzlərlə bu sahədə çalışanlar həbs olunub.\nMikoyan hədsiz dərəcədə dondurma həvəskarı olub və ölkədə dondurmanın istehsalı üçün kifayət qədər vaxt ayırıb. Bu məsələdən xəbərdar olan Stalin ona iradını bildirib:\n- Anastas İvanoviç mənə elə gəlir ki, siz kommunizmdən çox dondurmaya üstünlük verirsiniz.\nMikoyan Stalinin bu iradını öz millətinə xas olaraq yazıq və yaltaq təbəssümlə qarşılayıb.\nStalin hakimiyyəti dövründə öz evində axşamlar tez-tez məclislər təşkil edib və Kremlin seçmə məmurlarının bu məçlislərdə iştirakı vacib olub. Xalqın atası bu əyləncə məclislərində patefonu işə salaraq məmurlara rəqs etməyi təklif edib. Təbii ki, bi təklifdən imtina etməyə heç kimin cürəti çatmayıb. Odur ki, bacaran da, bacarmayan da rəqs etməyə məcbur olub. Bu gülməli mənzərədən Stalin xüsusi zövq alıb. Rəqs etməyi bacarmayan Mikoyan isə hansı müsiqinin çalınmasından asılı olmayaraq, ancaq “ləzginka” rəqsini oynayıb.\nAnastas Mikoyanın beş oğlu olub. Onlardan dördü Mikoyanın qardaşı aviakonstruktor Artyom Mikoyanın təşəbbüsü ilə aviasiya sistemində işləyib. Mikoyan birinci oğluna Şaumyanın şərəfinə Stepan, ikinci oğluna Caparidzenin şərəfinə Aleksey, üçüncü oğluna Fioletovun şərəfinə Vano, dördüncü oğluna Ordconikidzenin şərəfinə Serqo, beşinci oğluna Leninin şərəfinə Vladimir adlarını verib. Göründüyü kimi, müəmmalı “27-ci komissar” adqoydu məsələsində də siyasi fəaliyyətindən geri qalmayıb.


Oxunub: 23616 | Dərc olunub: 28 İyun, 2018\nAzərbaycanda autizm sindromlu uşaqların artması ilə bağlı həyəcan siqnalı verilib. Medicina.az olaraq bu problemi diqqətdə saxlayırıq. Qeyri-rəsmi statistikaya görə, hər 68 uşaqdan biri autist doğulur. Artıq dünyada bu məsələ istər dövlət, istər qeyri-hökümət təşkilatlarının diqqətindədir. Dünya autizmin səbəbini araşdırıb tapa bilməsə də, bu diaqnoz qoyulmuş uşaqların cəmiyyətə qatılması, normal yaşamı üçün metodikalar hazırlayır. Bu metodikaları tətbiq edənlər isə təlimçilərdir.


III BEYNƏLXALQ TƏRƏKƏMƏ ÇƏRŞƏNBƏSİ - FOLKLOR FESTİVALI -\nIII BEYNƏLXALQ TƏRƏKƏMƏ ÇƏRŞƏNBƏSİ - FOLKLOR FESTİVALI\nTərəkəmə Folkloru Araşdırma və Təbliğat qrupu və\nAğsu rayonu İcra Hakimiyyəti\nTürk dünyasının tarixi obalarından biri Axtaçı obasıdır. Başqırd əsilli Türkiyə tarixçisi Əhməd Zəki Vəlidi Toğan bu adı oğuzlarla əlaqələndirir. Mənbələrdə “Axtaçı” adına ilk dəfə Çingiz xanla əlaqədar hadisələrdə rast gəlinir. Sonralar türk-monqol dövlətlərinin və hakim tayfaların başında məhz axtaçıların durduğu və onun ilkin mənasından ayrılaraq sərkərdə, tayfa başçısı kimi işlədildiyi orta əsr müsəlman tarixçisi Fəzlullah Rəşidəddinin “Cəmi-ət-Təvarix” əsərində görünür. Maraqlıdır ki, Sultan Əlaəddin Keyqubad “Axtaçı” ünvanı almış, Ərtoğrul Qazi axtaçı akıncılarına başçılıq etmişdir. Lakin axtaçılar tədricən obalar şəklində fəaliyyət göstərmiş, indiyə qədər monqol qarışığı müsəlman türk obaları kimi gəlmişlər. Yarımköçəri, tərəkəmə həyat tərzi keçirən axtaçılar Azərbaycan, Türkiyə, İran, Özbəkistan, Qırğızıstan, Əfqanıstan, Ukrayna kimi dövlətlərin ərazisinə yayılmışlar. Həmin dövlətlərin türk toplumunun inkişafı və millətlərin formalaşmasında iştirak etmişlər.\nAzərbaycanda tarixi Şirvan bölgəsinin iri obalarından biri olmasına rəğmən Axtaçı obası haqqında az yazılmış, etnoqraf və folklorşünasların tədqiqatlarından kənarda qalmışdır. Axtaçı obasının əsasını təşkil etdiyi kəndlərimizdən biri Ağsu rayonunun ən böyük kəndi Gəgəli kəndidir. Əhalisi tarixən qışlaq, yaylaq və yazlaq torpaqlarında maldarlıqla məşğul olmuş bu əski tərəkəmə obasının bəzi folklor nümunələri özünəməxsusluq təşkil edir. Axır çərşənbədə oturma hadisəsi və insanlarla yanaşı heyvanların da çərşənbə tonqalından keçirilməsi adətinin təhlili bu obanın timsalında əski türklərdə axır çərşənbə mərasiminin necə önəmə malik olduğunu görməyə imkan verir.\nAZpress.AZ xəbər verir ki, MİRAS Mədəni İrsin Öyrənilməsinə Kömək İctimai Birliyi Ağsu rayonunun Gəgəli kəndində hər il olduğu kimi axır çərşənbə günlərində III Beynəlxalq Tərəkəmə Çərşənbəsi Folklor Festivalını keçirməyi planlaşdırır. Azərbaycan Respublikası Təhsil Nazirliyi Ağsu rayonu Həqiqət Musayev adına Gəgəli kənd ümumi orta məktəbinin nəzdində yeni yaradılmış Tərəkəmə folkloru araşdırma və təbliğat qrupu festivala təşkilati dəstək göstərir.\nFestival 2 gecə 3 gün ərzində baş tutur. Festival çərçivəsində müxtəlif folklor qruplarının mədəni proqramlarında iştirak etmək, sərgi-yarmarkaya qoşulmaq, oturma gecələrini və axır çərşənbə tonqallarını izləmək, Ağsu turuna qatılmaq mümkündür. Kənd sakinləri ilə təmasda olmaq, kənd mətbəxini dadmaq, qurşaq atmaq, kənddən maraqlı fotolar çəkmək, folklor araşdırması aparmaq və s. mümkün olur. Festivalda öz baharla bağlı adət-ənənlərini təbliğ və təqdim etmək istəyən müxtəlif ölkələrin folklor qrupları, mədəniyyət ocaqları və turizm şirkətləri iştirak etmək üçün dəvət olunur.\n19-21 mart 2018-ci il tarixində Ağsu rayonu Gəgəli kəndində keçiriləcək III Folklor Festivalının proqramını Sizə göndərir, festivalda iştirakınızı gəgəlilər və folklorsevərlər ürəkdən arzulayır. Göstərəcəyiniz diqqət və dəstəyə görə bir daha öncədən minnətdarlıq edirik.\n19 mart 2018-ci il\n11.00-13.00 Həqiqət Musayev adına Gəgəli kənd ümumi orta məktəbinin şagirdləri üçün ustad dərsləri:\nAMEA-nın müxbir üzvü Vəli Əliyev Prof.Dr. Kübra Əliyeva\nProf.Dr. Minəxanım Nuriyeva-Təkləli\n13.00-14.00\tNahar fasiləsi\n13.00-14.00\tSəyyar sərgilərə baxış\n14.00-15.00\tAçılış, salamlama nitqləri\nAğsu rayonu İcra hakimiyyətinin başçısı Ənvər Seyidəliyev\nAzərbaycan Respublikası Mədəniyyət və Turizm Nazirliyinin sektor müdiri\nAMEA Folklor İnstitutunun şöbə müdiri\nTürkiyə Cümhuriyyəti Qars Univeristeti Kültür İdarəsinin müdiri\nRusiya Federasiyası Dərbənd Azərbaycan Dövlət Dram Teatrının direktoru\nGürcüstan “Dostlar üçün Gürcüstan” Asossiasiyasının prezidenti\nİran Qadınlar Dəf folklor qrupunun rəhbəri\nŞəhla Nəzəri Əfşar\n15.00-18.00\tBədii hissə:\nHəqiqət Musayev adına Gəgəli kənd ümumi orta məktəbinin nəzdində Gəgəli Tərəkəmə Folkloru Araşdırma və Təbliğat qrupu (qrupun rəhbəri Sabit Abdullayev)\nAğsu Xançoban folklor ansamblı\n(ansamblın rəhbəri Pərviz Osmanov)\nRusiya Federasiyası Dərbənd Azərbaycan Dövlət Dram Teatrı\n(teatrın direktoru Firdousi Əskərov)\nMİRAS Musiqi qrupu\n(qrupun rəhbəri Ruslan Adgözəlov)\nGürcüstan Respublikası Sameba ansamblı\n(ansamblın rəhbəri Giorgi Sukhishvili)\nQəbələ folklor qrupu (Zobi-Zobi)\nİran Qadınlar Dəf folklor qrupunun rəhbəri Şəhla Nəzəri Əfşar\nAğsunun Bico kəndi (Aşıq Amil)\n16.30-17.00\tÇay fasiləsi\n19.00\tAxşam yeməyi və evlərdə yerləşmək\n20 mart 2018-ci il\n09.00-10.00\tSəhər yeməyi\n10.00-11.00\tAzGranata MMC ilə tanışlıq\n11.30-12.30\tOrta əsr Ağsu şəhərində ekskursiya\n12.30-13.30\tKompleksdə nahar\n14.00-17.00 Bədii hissə:\nGürcüstan Respublikası İlori Uşaq Folklor qrupunun rəhbəri Mikheil Pukhashvili\nTürkiyə Cümhuriyyəti Qars şəhəri\n17.00-19.00\tMilli oyunlar, yarışlar\n19.00-21.00\tÇərşənbə tonqalından tullanma\nArzu fənərlərinin buraxılması\n21.00-22.00\tOturma evlərində axşam yeməyi\n22.00-05.00\tOturma, çillə çıxarma,\nsəhərə qədər oyaqqalma\n21 mart 2018-ci il\n05.00-06.00 Tərəkəmə çərşənbəsi tonqallarının qalanması, heyvanların iki od arasından keçirilməsi mərasimini izləmək\n06.00-10.00\tDincəlmək, yatmaq\n10.00-11.00\tSəhər yeməyi\n11.00\tQonaqların yola salınması


Beynəlxalq əlaqələr şöbəsinin əməkdaşları | Gəncə Dövlət Universiteti\nŞöbə müdiri: Məmmədov Ruslan Həsən oğlu\nMəmmədov Ruslan Həsən oğlu 1984-cü ilin iyun ayının 29-da Gəncə şəhərində anadan olmuşdur.\nRuslan Məmmədov 2000-ci ildə Gəncə dövlət universitetinin xarici dillər fakültəsinin ingilis dili ixtisasına daxil olmuş və 2004-cü ildə həmin ixtisası fərqlənə diploma ilə bitirmişdir.\nO, 2004-cü ildə Gəncə dövlət universitetinin magistratura şöbəsinin tərcümə (ingilis dili) ixtisasına qəbul olmuş, 2006-cı ildə adı gedən ixtisası da fərqlənmə diploma ilə bitirmişdir.\n2006-2007-ci ildə hərbi xidməti başa vurduqdan sonra müraciəti əsasında Gəncə dövlət universitetinin leksika və ölkəşünaslıq kafedrasına müəllim təyin olunmuşdur.\nRuslan müəllim 2009-2010-cu ildə Avropa Birliyinin “Erasmus Mundus” layihəsi vasitəsi ilə Yunanıstanın ATEİ Saloniki İnstitutunda 10 aylıq doktorantura təhsili almışdır.\n2011-ci ildə isə Gəncə dövlət universitetinin beynəlxalq əlaqələr şöbəsinə müdir təyin olunmuşdur.\nVəzifədə çalışdığı müddətdə aktiv fəaliyyətinə görə 2012-ci ildə rəhbərlik tərəfindən fəxri diplomla təltif edilmişdir. Universitetimizin üzv olduğu Tempus, Erasmus Mundus kimi beynəlxalq layihələrə yerli koordinator qismində rəhbərlik edir. Avropanın 10-dan artıq fərqli ölkələrində elmi pedaqoji fəaliyyətdə olmuşdur.\nRuslan Məmmədov elmi sahədə də öz fəaliyyətini davam etdirir. Belə ki, 2013-cü ildə Gəncə dövlət universitetinin dünya ədəbiyyatı ixtisasına doktorant kimi qəbul olaraq müasir Amerika ədəbiyyatını tədqiq edir.\nRuslan Məmmədov universitetin beynəlxalq əlaqələrinin inkişaf etdirilməsi fonunda da öz üzərində çalışır. Buna missal olaraq 2014-cü ildə Avropa Birliyinin “Erasmus Mundus WEBB” layihəsi ilə Polşanın Varşava Universitetində beynəlxalq əlaqələr sahəsində 1 aylıq təcrübə kursu keçməsini nümunə olaraq qeyd edə bilərik.\nAiləlidir, bir qız evladı var.\nAbbasova Səidə Oqtay q. (mütəxəssis)\nAbbasova Səidə Oqtay qızı 20 iyun 1981-ci ildə Gəncə şəhərində anadan olmuşdur. 1987-ci ildə 43 saylı şəhər orta məktəbinin birinci sinfinə getmişdir. 1997-ci ildə həmin məktəbi bitirmişdir. 1999-cu ildə Azərbaycan Texnologiya Universitetinin standartlaşdırma və sertifikasiya fakültəsinə daxil olub, həmin ixtisası bitirmişdir. 1999-ci ildən Gəncə Dövlət Universitetində beynəlxalq əlaqələr şöbəsində kargüzar vəzifəsində çalışır.